
Hyvät toverit! 

Keskuskomitean keskusteltua ja päätettyä edellisissä kokouksis- 
saan koko yhteiskunnallista kehitystä koskevista tehtävistä ja tär- 
keistä sosiaalipoliittisista toimenpiteistä keskittyy kuudes kokous 
kulttuurielämän ongelmiin Saksan demokraattisessa tasavallassa. 

SED:n kahdeksannen puoluekokouksen vahvistaman politiik- 
kamme päätehtävän mukaan pidetään työtätekevien sekä aineel- 
listen että kulttuurielinehtojen parantamista erottamattomana ko- 
konaisuutena. Sosiaalinen turvallisuus ja korkea aineellinen elin- 
taso kuuluvat sosialistisen yhteiskunnan muuttumattomiin pää- 
määriin, samoin kuin siihen kuuluvat sosialistinen koulutus, 
kulttuuri ja taide. Taistelunsa alusta asti työväenluokka on kirjoit- 
tanut nämä päämäärät lippuunsa. Meidän sosialistisena aika- 
namme ne toteutuvat. Kehittyneen sosialistisen yhteiskunnan tie- 
toisen ja suunnitelmallisen rakentamisen myötä Saksan demo- 
kraattisen tasavallan kansa luo itselleen työväenluokan ja sen 
marxilais-leniniläisen puolueen johdolla yhä paremmat kulttuuri- 
elinehdot, yhä suurempia kulttuuriarvoja. 

Moninaiset ovat ne aloitteet, jotka kahdeksannen puolueko- 
kouksen jälkeen ovat hallinneet tasavaltamme kulttuurielämää. 
Kaikkialla voi huomata, että työtätekevien mielenkiinto kulttuurie- 
lämöää kohtaan kasvaa. Tästä ovat todisteena noin 230 000 kult- 
tuurielinehtojen parantamiseen tähtäävää ehdotusta, jotka tehtiin 
ammattiyhdistysvaalien aikana. Niiden työprikaatien lukumäärä, 
jotka kilpailevat valtiollisesta kunnianimityksestä myös oman kult- 
tuuri- ja koulutussuunnitelmansa puitteissa on noussut yli 87 pro- 
senttiin kaikista kilpailevista kollektiiveista. Yritysten juhlaviikkojen 
osallistujamäärä kolminkertaistui yhden vuoden aikana. Tämä 

nousu heijastui varsinkin äskettäin Schwerinin piirikunnassa pi- 
detyllä 14. työläisjuhlaviikolla. 

Halu opiskella kehittyy yhä voimakkaammin. Nykyisin on jo 
työläisten enemmistöllä ammattikoulutus, niinikään 63,5 prosen- 
tilla maataloudessa työskentelevistä. Kaikkialla kohtaamme pyrki- 
myksen korkeaan poliittiseen, maailmankatsomukselliseen, talou- 
delliseen ja ammatilliseen koulutukseen, uusiin tietoihin ja 
asioiden ymmärtämiseen. 

Kasvaneista kulttuuritarpeista kertoo myös näyttelyiden, museoi- 
den, klubien ja kulttuuritalojen jatkuvasti kasvava kävijämäärä, 
samoin kuin lainausten lisääntyvä lukumäärä kirjastoissa. Joka 
neljäs kansalainen on kirjaston vakituinen käyttäjä. Museoissa 
kävijöiden määrä nousi viime vuonna n. 20 miljoonaan, klubeissa 
ja kulttuuritaloissa kävijöiden määrä yli 35 miljoonaan. Uudet 
DEFA-filmit ja teatteri- ja televisionäytelmät herättävät työtäteke- 
vissä kasvavaa kiinnostusta. Kansainvälisen kirjavuoden merkeissä 
saavutetut tulokset ovat huomattavat. 

Keneltäkään ei voi jäädä huomaamatta, kuinka sosialistisen in- 
ternationalismin henki on syventynyt kulttuurielämässämme kah- 
deksannen puoluekokouksen jälkeen. Tätä ilmentävät saksalais- 
neuvostoliittolaiset nuorisofestivaalit, valmentautuminen neuvos- 
toliittolaisen teatteritaiteen päivien viettoon ja myöskin ne moni- 
muotoiset kulttuurikokemukset, joita miljoonat tasavaltamme 
kansalaiset ovat saaneet vieraillessaan Puolan kansantasaval- 
lassa, Tshekkoslovakiassa ja muissa sosialistisissa maissa. 

Tänä vuonna Sosialististen neuvostotasavaltojen liiton perusta- 
misen 50-vuotispäivää juhlivan neuvostokansan sosialistinen kult- 
tuuri on erottamaton osa kulttuurielämäämme. Se rikastuttaa 
meitä ja osoittaa kuinka merkittäviin kulttuuri- ja taiteen suorituk- 
siin sosialistisessa yhteiskunnassa ja kommunismissa voidaan 
päästä. 

Kulttuurikehityksen tulokset kertovat puolueemme kulttuuripoli- 
tiikan jatkuvuudesta. Kahdeksannessa puoluekokouksessa puo- 
lueemme osoitti selvästi, että jatkuvuus ja muutokset, ts. edelleen 
kehittäminen sosialismin hengessä, eivät sulje toisiaan pois, vaan 
ovat eräs marxilais-leniniläisen politiikan perusominaisuus. Ko- 
kouksen jälkeinen aika on osoittanut oikeaksi keskuskomitean 
kahdeksannelle puoluekokoukselle esittämän käsityksen, jonka 

mukaan yhteiskunnassamme vallitsee kulttuurin ja taiteen menes- 
tymiselle hedelmällinen ilmapiiri. Tässä yhteydessä on mahdoton 
luetella kaikkia puoluekokouksen jälkeen ilmestyneitä kirjoja ja 
muita uusia taideteoksia ja antaa tunnustusta yksittäisten taiteili- 
joiden työlle. Kulttuurin ja taiteiden kehittyminen on ilmeistä. Elo- 
kuvan ja television, kirjallisuuden ja musiikin, kuvaama- ja esit- 
tävän taiteen, viihdetaiteen sekä muilla taiteen ja kulttuurin 
aloilla on päästy moniin merkittäviin tuloksiin. Tietenkin on synty- 
nyt myös sellaista, mikä on vähemmän onnistunutta ja kiistan- 
alaista. 

Monet tasavaltamme taiteilijoiden saavutukset ovat saaneet 
osakseen kansainvälistä tunnustusta. Tyytyväisinä onnittelemme 
toveri Ernst Buschia hänen saamansa kansainvälisen Lenin-rau- 
hanpalkinnon vuoksi. Tämä korkein kansainvälinen kunnianosoi- 
tus merkitsee tunnustusta suurelle taiteilijalle, hänen taisteluntäy- 
teiselle elämälleen ja toiminnalleen ja on samalla suuri kunnia 
sosialistiselle valtiollemme. 

Ensimmäisen luokan kansallispalkinnon saivat 1971 toveri Anna 
Seghers sekä elokuvien ”Goya” ja ''KLK kutsuu PTX:ää — Punai- 
nen septetti” kollektiivit. Tämän lisäksi saivat muut taiteilijakollek- 
tiivit ja yksityiset henkilöt kansallispalkintoja ja muita korkeita 
palkintoja ja arvomerkkejä. 

Olemme iloisia siitä, että huomattavat taideteokset ja nimek- 
käät taiteilijat DDR:stä ovat menestyneet kansainvälisillä festi- 
vaaleilla ja näyttelyissä. Tasavaltaamme edustavat nuorettaiteilijat 
saivat seitsemän kansainvälisen Bach-kilpailun kahdeksastatoista 
mitalista. Kahdeksannen puoluekokouksen jälkeen ovat parhaat 
teatterimme ja orkesterimme tehneet yli 40 ulkomaanvierailua ja 
taidenäyttelyjä on järjestetty noin 50 eri maassa. 

Työväenluokan, puolueen ja taiteilijoiden väliset toverilliset suh- 
teet ovat kahdeksannen puoluekokouksen jälkeen syventyneet 
ratkaisevasti. Koemme kaikkialla uusien taideteosten syntymiselle 
edullisen avoimen ilmapiirin. Taiteiliiamme käyvät julkisuudessa 
vakavaa keskustelua usein monimutkaisista luomisongelmistaan. 
Puolueemme tahto tehdä kaikki taiteilijoiden luomisvoiman edis- 
tämiseksi kantaa jo tänään runsasta hedelmää. Myös kirjallisuus- 
tieteellä, estetiikalla ja kritiikillä on kasvava merkitys kulttuurielä- 
män nousussa. 


Humanistisen perinnön vaalimisessa on viime aikoina saatu 
paljon aikaan. Kunnianosoitukset Georg Weerthille ja Lucas 
Cranachille, Shakespeare-päivät, Bach-juhla ja muut kulttuurita- 
pahtumat ovat antaneet uusia virikkeitä humanistisen perinnön 
omaksumiselle. 

Tiedämme luonnollisesti, että muutokset kansan kulttuuri- 
elämässä eivät tapahdu yhdessä päivässä. Vaikka kahdeksannesta 
puoluekokouksesta on kulunut vasta vuosi, voimme silti todeta: 
marxilais-leniniläisen puolueensa johtaman työväenluokan mer- 
kitys kasvaa koko yhteiskuntaelämässä. Se määrää myös kulttuurin 
alalla, oman edistymisensä laadun ja laajuuden perusteella, 
maamme koko kulttuurin kehitysasteen. Tässä prosessissa työ- 
väenluokka lujittaa liittoaan kaikkien työtätekevän kansan luok- 
kien ja kerrosten ja varsinkin myös sivistyneistön kanssa. 

Sosialistisen rakennustyön myötä sivistyneistön yhteiskunnal- 
linen asema ja sosiaalinen rakenne on muuttunut perusteellisesti. 
Perusetujen yhteneväisyys liittää sivistyneistön lujasti työväenluok- 
kaan. Sivistyneistömme enemmistö on lähtöisin työväenluokan ja 
osuuskuntamaanviljelijöiden luokan riveistä, Sama koskee myös 
sivistyneistöä taiteen alalla. Sen luova toiminta merkitsee huo- 
mattavaa panosta työläis- ja talonpoikaisvaltiomme lujittamisessa 
sen asettaessa tietonsa ja taitonsa kokonaan kansan palveluk- 
seen. Työväenluokan luja liitto sivistyneistön kanssa sekä kaikkien 
luokkien ja kansankerrosten keskinäinen luottamuksellinen suhde 
ja rakentava yhteistyö ovat se varma perusta, jolle kahdeksas 
puoluekokous saattoi rakentaa korkeamman yhteiskunnallisen 
tehtävänasettelun. 

Lujan periaatteellisuuden ilmapiirissä ja ystävyyden hallitse- 
massa yhteistyössä kaikkien niiden kanssa, jotka antavat panok- 
sensa sosialistisen taiteen ja kulttuurin kehittymiselle tasavallas- 
samme, me haluamme lujittaa sosialistista valtiotamme myös kult- 
tuurin alalla. Kulttuuripolitiikkamme päämääränä on kaikkien ta- 
savaltamme kansalaisten rikas henkinen ja kulttuurielämä, kansan 
kaikkien luovien voimien kehitys. Päämääränä ovat sosialistista 
realismia edustavat työt, jotka kansasta kasvaneina ja puoluekan- 
taisina, elämänläheisinä ja sosialistisen aatesisältönsä perus- 
teella rikastuttavat työtätekevien henkistä elämää. 

Tämä on samalla meidän panoksemme sosialistisen valtioyhtei- 

sön lujittamisessa ja ideologisessa taistelussa imperialismia vas- 
taan. Sosialistisen kulttuurin humanismin ja imperialismin lahoa- 
van, antihumanistisen kulttuurin vastakkaisuus on nykyisin erittäii 
kärjistynyt. Sosialismin kulttuurin alalla saavuttama voima, joka 
ilmenee kirkkaimmin neuvostokulttuurin saavutuksissa, on entistä 
tärkeämpi sosialismin ja imperialismin välisessä taistelussa. Siksi 
meidän kulttuuripolitiikkamme tehtävänä onkin sosialismin poliit- 
tisen ja ideologisen offensiivin tukeminen kaikin kulttuurin keinoin. 


| Kulttuurin asema kehittyneessä sosialistisessa 
yhteiskunnassa 


Hyvät toverit! 

Puhuessamme kulttuurista ja sen tehtävistä kehittyneessä sosialis- 
tisessa yhteiskunnassa me emme tarkoita jotain ahtaasti rajattua 
aluetta, vaan sitä elinehtojen, aineellisten ja henkisten arvojen, 
ajatusten ja tietämyksen kokonaisuutta, jonka omaksuminen kyp- 
syttää ihmiset yhdessä toisten kanssa kykeneviksi, sivistyneiksi ja 
vakaumuksellisiksi sosialismin rakentajiksi, todellisiksi sosialisti- 
siksi persoonallisuuksiksi. 


Persoonallisuus ja yhteisö N 


Lenin viittasi yhteiskunnalliseen välttämättömyyteen "turvata kor- 
kein hyvinvointi ja kaikkien yhteiskunnan jäsenten vapaa, kaikin- 
puolinen kehitys". (W.1. Lenin, Werke, Bd.6, S.40) Tämä on 
kaiken ideologisen, kulttuurikasvatuksellisen ja propagandatoi- 
minnan päämääränä yhteiskunnassamme. Kaikinpuolin kehittynyt 
sosialistinen persoonallisuus ei ole meille mikään kaukainen tule- 
vaisuuden ihanne, vaan nämä piirteet kehittyvät pikemminkin 
tässä ja nyt, työväenluokan ja muiden työtätekevien päivittäisessä 
monimuotoisten tehtäviensä täyttämiseksi käymässä kamppailussa 
kehittyneen sosialistisen yhteiskunnan rakentamiseksi. Tiedämme 
silti, että meillä on vielä paljon tekemistä, emmekä saa hätiköiden 
pitää sitä, mitä toivomme jo saavutettuna. Lenin sanoi: ”Se on 

kommunismin päämäärä, se sen on saavutettava ja sen se tulee 
saavuttamaan, mutta vasta monien vuosien kuluessa.” Hän va- 
roitti nimenomaan siitä, että "kuvitellaan liian varhain tämä 
tuleva, täydellisesti lujitetun ja kehittyneen, täydessä kukassa ole- 
van ja kypsän kommunismin tuloksen jo olevan olemassa”. 
(W. 1. Lenin, Werke, Bd. 1, S. 35) 

Kaikinpuolin kehittyneiden —sosialististen persoonallisuuksien 
kehittyminen on mahdollinen vain yhteiskunnassa, yhteisössä, kol- 
lektiivissa ja niiden avulla. Keskuskomitean selonteossa SED:n 
kahdeksannelle puoluekokoukselle toveri Erich Honecker sanoi: 
”Sosialistiset persoonallisuudet kehittyvät työkollektiiveissaan, 
pyrkimällä parhaimpiin tuloksiin sosialistisessa kilpailussa, opis- 
kelemalla, urheilemalla ja kulttuuriarvoja omaksumalla, osallistu- 
malla yhteiskuntamme johtoon ja suunnitteluun kaikilla aloilla.” 
(Protokoll des VIII. Parteitages der SED, Bd. 1, S. 90) Sosialististen 
persoonallisuuksien kehittymiselle ratkaisevin alue on ja on vas- 
takin oleva työprosessi ja työkollektiivi. 

Sosialismissa ovat yksityisen henkilön edut ja yhteiskunnan edut 
periaatteessa sopusoinnussa, mutta meidän on ratkaistava moni- 
naisia ongelmia, jotta tämä sopusointu olisi jatkuvasti turvattu. 
On olemassa ristiriitoja työtätekevien nopeasti kasvavien tarpei- 
den ja aineellisten mahdollisuuksiemme, yhteiskunnallisten vaa- 
timusten ja yksityisten henkilöiden toiveiden, talouden, tieteen ja 
tekniikan eteenpäin vievän uudistajaluonteen ja tottumuksen ja 
konservatiivisuuden sitkeähenkisyyden välillä, tähän mennessä 
kerätyn tietämyksen, kykyjen ja kokemusten ja jatkuvasti lisäänty- 
vien ja muuttuvien vaatimusten välillä, vielä levitettyjen indivi- 
dualististen ja itsekkäiden käsitysten ja asenteiden ja sosialistis- 
ten yhteisösuhteiden uusien mittapuiden välillä työkollektiivissa, 
perheissä, yhteiskunnallisissa järjestöissä ja ihmisten välisessä 
kanssakäymisessä. 

Näiden ja muiden yhteiskunnallisen elämämme historiallisesta 
kypsyysasteesta ja eteenpäinmenosta syntyvien ongelmien ratkai- 
seminen vaatii paljon työväenluokan puolueen ja sosialistisen val- 
tion asiantuntevalta ja vakuuttavalta toiminnalta, sosialistiselta 
johtamistoiminnalta kaikilla alueilla. Tällöin on aina otettava huo- 
mioon, että uusien henkisten ja moraalisten arvojen on voitettava 
taistelu ”"tottumusten ja velttouden tavatonta valtaa vastaan” 

(Lenin, Werke, Bd. 29, S. 411), vanhan kapitalistisen yhteiskunnan 
sitkeähenkisiä jäänteitä samoin kuin imperialistisen luokkavihol- 
lisen ideologista vaikutusta vastaan. 

Reaalisella sosialistisella humanismilla ja joukkojen kehittymi- 
sellä vapaiksi, sosialistisiksi persoonallisuuksiksi on yhä suurempi 
vaikutus kansojen taistelussa imperialismia vastaan. Käsitys tule- 
vaisuudesta ja ihmisen asemasta nykymaailmassa käy yhä keskei- 
semmäksi ideologisessa luokkataistelussa. Porvarilliset ideologiat, 
kuten myös sosialidemokratismin ideologia, pyrkivät luomaan har- 
hakuvan siitä, että imperialismin aikansa eläneissä ja antihumaa- 
neissa olosuhteissa voitaisiin luoda uusi ihminen. Tässä tarkoituk- 
sessa puhutaan paljon ”täysi-ikäisistä kansalaisista”, "itsensä 
toteuttamisesta” ja "yhtäläisistä mahdollisuuksista'”. Kun otetaan 
huomioon jatkuvasti ja selvästi kärjistyvä ristiriita pääoman ja 
työn välillä, aina ovelammaksi käyvän riistojärjestelmän synnyt- 
tämä työtätekeviin kohdistuva paine, joka ajaa heidät ruumiillisen 
ja henkisen kestokyvyn rajoille, kun otetaan huomioon kasvava 
sosiaalinen turvattomuus ja pelko toimeentulosta, eivät porvaril- 
liset ja oikeistososialidemokraattiset käsitykset ihmisestä, ”ihmis- 
arvosta” ja ”tasapuolisista mahdollisuuksista” voi merkitä muuta 
kuin työtätekevien harhauttamista ja imperialistisen valtajärjestel- 
män naamioimista tuntemattomaksi. 

Imperialististen maiden todellisuus on vähemmän ”ihmisar- 
voinen” kuin koskaan ennen. Tästä voitaisiin esittää lukemattomia 
esimerkkejä, ennen kaikkea tällainen on USA:n imperialistien 
rikollinen sota Vietnamin kansaa ja muita Indokiinan kansoja 
vastaan. USA:ssa — ”rajattomien mahdollisuuksien maassa" — 
tapahtuu joka 39. minuutti ryöstö, autovarkaus joka 41. sekunti, 
tavallinen varkaus joka 25. sekunti ja murto joka 17 sekunti. Sak- 
san liittotasavallassa tehdään vuosittain 100 000 ilmoitusta lap- 
siin kohdistuneesta pahoinpitelystä. Ilmi tulleiden rikosten määrä 
on jo vuosia sitten ylittänyt kahden miljoonan rajan. 

Kyseessä on lahoava ja tuhoon tuomittu yhteiskunta, jossa ih- 
minen on ihmisen vihollinen. Siksi ei olekaan sattuma, että sosia- 
lismilla, joka muovaa ihmissuhteet pohjiaan myöten humanisti- 
sesti, on yhä suurempi vetovoima maailmassa. Vain sosialistinen 
yhteiskunta voi taata persoonallisuuden kaikinpuolisen kehittymi- 
sen ja sen moraalisen arvon. 

Edistys kulttuurin alalla on lainmukainen ja välttämätön osa 
sosialismin kehitystä. Sitä ilmentää sosialististen persoonallisuuk- 
sien kaikinpuolinen kehittyminen, sosialististen elintapojen kiteyty- 
minen laaialla alueella työväenluokan ominaisuuksien ja ihan- 
teiden mukaisesti, kasvava hyvinvointi ja kansan onni. Tämä on 
yhtenäinen kasvuprosessi. 

Meidän on kaikilla alueilla kehitettävä ja saatettava voittoon 
meidän sosialistinen näkökantamme, meidän arvoasteikkomme, 
meidän elämäntuntomme, meidän sosialistinen psykologiamme. 
Sosialistiseen kulttuuriin kuuluu ihmisen koko älyllinen, moraa- 
linen, esteettinen ja emotionaalinen kehitys, hänen tietämyksensä, 
kykyjensä, lahjojensa, käyttäytymistapojensa, asenteidensa ja va- 
kaumustensa, hänen sosiaalisten tottumustensa ja hänen mieli- 
hyvänsä aiheiden muodostama kokonaisuus. Kaikki nämä tekijät 
saavat ilmauksensa kulttuuritarpeina. 

Lähdemme siitä, että tarpeet juuri kulttuurin alueella ovat mitä 
eriytyneimmät ja moninaisimmat. "Sama asia ei sovi kaikille”, sa- 
noi jo Goethe. Tarpeet ovat riippuvaiset aineellisista ja kulttuuri- 
elinehdoista, koulutustasosta, kulttuuritottumuksista, perinteistä ja 
ihmisten välisten sosialististen suhteiden tasosta. Toiseksi on vielä 
olemassa eroja sosialististen kulttuuritarpeiden kehittymisen ja 
tyydyttämisen objektiivisten ja subjektiivisten edellytysten välillä. 
Tilanne suuryrityksissä — työväenluokan keskuksissa — on edulli- 
sempi kuin monissa keskisuurissa tai pienyrityksissä. Huomaa- 
matta ei voida sivuuttaa eroja kaupunkien ja maaseudun kulttuu- 
rikehityksessä, eikä myöskään työväenluokan, osuuskuntatalon- 
poikien luokan ja muiden sosiaalisten kerrostumien sisäisiä kult- 
tuuritason eroja. 

Kulttuuripolitiikkamme on siten tyydytettävä hyvin eriytyneitä 
tarpeita kulttuurin ja taiteen alalla. Niinpä tarvitsemme esimer- 
kiksi teatterissa klassikkoja Hamletista”, ”Faustiin", suurten 
sosialististen dramaatikkojen töitä Gorkista Brechtiin, sosialistisia 
nykynäytelmiä ja samalla myös huvinäytelmiä, farsseja ja kansan- 
näytelmiä. Tämä koskee vastaavasti kaikkia taiteen aloja. 

Huomiomme kohdistuu tällöin aina niihin eteenpäin vieviin 
tendensseihin, jotka perustuvat marxismi-leninismin tieteelliseen 
maailmankatsomukseen ja sosialismin päämääriin. On itsestään 
selvää, että taistelemme päättäväisesti mädäntyvän imperialisti- 

sen massakulttuurin vaikutteita vastaan emmekä myöskään tule 
tekemään myönnytyksiä keskinkertaisuuden ja aatteellisen taka- 
pajuisuuden suhteen. Henkisen keskinkertaisuuden ilmiöt ovat 
meidän kulttuurielämässämme yhtä vieraat kuin pikkuporvarilli- 
nen hienostelu. Kulttuurityössämme vetoamme täysin tietoisesti 
kaikkiin sosialistisen yhteiskunnan ihmisten arvokkaisiin henkisiin 
kykyihin ja ominaisuuksiin: poliittiseen vakaumukseen ja eettisiin 
arvokäsityksiin, älyyn ja tunteeseen, asialliseen arvostelukykyyn 
ja mielikuvitukseen, nauttimiskykyyn ja kauneustajuun. ”Päämää- 
rämme on, ja on oleva, kasvattaa sivistyneitä ja vakaumuksellisia 
sosialismin rakentajia, jotka täyttää proletaarisen internationa- 
lismin henki”, sanotaan KK:n toimintakertomuksessa kahdeksan- 
nelle puoluekokoukselle. (Protokoll des VIII. Parteitages der SED, 
Bd. 1, S.94) 

Haluamme kehittää sosialistista kulttuuria kaikilla elämän 
alueilla, tarvitsemme sitä kehittyneessä sosialistisessa yhteiskun- 
nassa koko sen laajuudessa ja syvyydessä. Kun käsitämme ja 
organisoimme kulttuurin tässä laajassa merkityksessä, tulevat 
kaikki työtätekevät todella osallisiksi kulttuurimme kehityksestä ja 
levittämisestä, itse luomansa aineellisen omaisuuden tuottajina 
ja kuluttajina, työväenluokan ihanteiden mukaisen sosialistisen 
elämäntavan rakentajina. 

Puolueorganisaatioiden ja niiden johdon ensisijaisena ideolo- 
gisena tehtävänä on tuntea vastuuta ja olla sen mittainen kult- 
tuurikehityksen kaikilla aloilla: teollisuudessa ja maataloudessa, 
kaupan ja liikenteen alalla, kansansivistystyössä ja korkeakoulu- 
ja ammattioppilaitoksessa, terveydenhuoltolaitoksessa ja urhei- 
lun alalla. Kulttuuripoliittisessa johtamistyössä on sosialistisen 
kulttuurin eri rakenneosia kyettävä kehittämään suunnitelmalli- 
sesti ja keskenään tasapainoisesti. Näitä rakenneosia ovat sosia- 
listinen työkulttuuri, ympäristönsuojelu ja ympäristön muovaami- 
nen, kulttuuri ihmissuhteissa ja henkilökohtaisessa elämänta- 
vassa, tieteellisen maailmankatsomuksen kehittäminen ja sen 
levittäminen kansan piiriin, tieteen ja koulutuksen edistäminen, 
humanistisen kulttuuriperinnön vaaliminen ja sen omaksuminen 
työtätekevien joukossa, taiteen ja sen yhteiskunnallisen vaiku- 
tuksen edistäminen, kansan kaikkien luovien lahjakkuuksien ja 
kykyjen tukeminen. 

Työkulttuuri 


Toverit! 

Sosialistisen yhteiskunnan kulttuurikehitys on kiinteässä yhtey- 
dessä tieteen ja tekniikan edistysaskeleisiin. Kehittyneen sosialis- 
tisen yhteiskunnan muovaaminen ja tieteellis-tekninen vallanku- 
mous eivät ole vain ajallisesti yhteneväiset. Kahdeksas puolueko- 
kous asetti tehtäväksi tieteellis-teknisen vallankumouksen saavu- 
tusten orgaanisen yhdistämisen sosialistisen talousjärjestelmän 
etuihin sekä entistä laajemmassa mitassa sosialismille ominaisten 
tieteen ja tuotannon yhdistymismuotojen kehittämisen. Pyrimme 
työväenluokan ja muiden tyätätekevien tietoiseen panokseen tie-. 
teellis-teknisessä kehityksessä, sellaiseen aineellisen tuotannon 
organisaatioon ja sen suunnitteluun ja johtoon, joka edellyttää 
ja edistää tuottajien luomisvoiman kehittymistä. Sosialismissa 
tulee tekniikan vastata ihmisen tarpeita, lisätä tuottavaa suori- 
tuskykyä ja viihtyvyyttä työssä. Olemme tietoisia siitä, että tähän 
liittyy ristiriitaisuuksia ja esteitäkin, että tuotantoprosessin tekno- 
logiaan vielä välttämättä liittyy yksitoikkoista työtä ja inhimillisen 
toiminnan yksipuolistamisen elementtejä. Siksi pyrimmekin aina 
korottamaan henkistä osuutta itse työprosessissa, vähentämään 
ruumiillisesti raskaita ja yksipuolisia työvaiheita, huolehtimaan 
siitä, että sosialistinen rationalisointi toteutetaan ihmisen hy- 
väksi. 

Näemme jo tänään, että tieteen tulosten nopea soveltaminen 
tuotantoon, uudistajaliikkeeseen, yrityksen tai yhteiskunnallisiin 
johtotehtäviin osallistuminen sekä kulttuuritoiminta työkollektii- 
veissa asettavat tietojen ja taitojen suhteen uudenlaisia vaati- 
muksia teollisuuden ja maatalouden tyätätekeville ja ovat tehneet 
uuden vaiheen heidän kulttuuritasossaan historiallisesti välttä- 
mättämäksi. Tieteellis-tekninen vallankumous edellyttää korkeaa 
ammattillista koulutusta, joka vastaa monivaiheisen ja pitkälle 
erikoistuneen tuotantoprosessin vaatimuksia. Työtätekevien tietoi- 
nen toiminta tieteellis-teknisen edistyksen hyväksi on samassa 
määrin riippuvainen myös heidän taloudellisista tiedoistaan, kan- 
santaloudellisten yhteyksien ymmärtämisestä ja heidän kyvystään 
soveltaa sosialistisen taloudenpidon kriteereitö menestyksellisesti 
omalla alallaan. 

Tieteelliset tutkimukset ja käytännön kokemukset osoittavat 
yhtäpitävästi, ettei luova aloitteellisuus työssä ja yhteiskunnalli- 
sessa elämässä, työtätekevien, tuotannollinen suorituskyky, ole 
riippuvainen vain heidän ammatillisista taidoistaan ja kokemuk- 
sistaan, vaan suuressa määrin myös heidän poliittisesta asen- 
teestaan, heidän kiinnostuksestaan maailman kysymyksiin, heidän 
aatteellis-eettisistä arvokäsityksistään ja heidän kulttuuritar- 
peistaan. 

Työtätekevien kulttuuritarpeet suuntautuvat entistä voimak- 
kaammin yhdistettyyn ruumiilliseen ja henkiseen toimintaan, työn 
hyvään organisointiin ja työkollektiivin sisäisten suhteiden poliit- 
tis-moraaliseen laatuun. Mutta niihin kuuluvat myös koneiden 
ja laitteistojen kehittäminen, tuotteiden laatu, työn, huoltolai- 
tosten, hygienisen ja terveydenhoidollisen huollon taso sekä mah- 
dollisuudet kulttuuritoimintaan ja virkistäytymiseen. 

Työolosuhteet sinänsä ovat sosialistisen kulttuurin erottamaton 
osa. Kahdeksannen puoluekokouksen jälkeen on tietoisuus sosia- 
listisen rationalisoinnin, tuotannon tehostamisen ja työkulttuurin 
perusteellisen parantamisen välisestä yhteydestä kasvanut. 

Jokainen toivoo työskentelyolosuhteiden olevan tarkoituksen- 
mukaiset ja miellyttävät. Monet kollektiivit ovat alkaneet parantaa 
ja kaunistaa työympäristöään. Järjestys ja puhtaus työpaikalla, 
yrityksen alueella, rakennustyömailla ja osuuskuntien tuotanto- 
laitoksissa ovat kulttuurin perusedellytyksiä; siellä missä niihin ei 
pyritä, ei myöskään voida puhua sosialistisesta kulttuurista. Työ- 
läisten kunnia-asiana on tuottaa korkealaatuisia tuotteita mää- 
rätyssä ajassa hyvässä kunnossa pidetyllä työpaikalla. 

Käsitys siitä, että sosialistinen kulttuuri alkaa työmaailmassa ja 
työedellytysten luonteesta ei kuitenkaan vielä valitettavasti ole 
käynyt selväksi kaikille talousjohtajille ja puolue- ja ammattiyhdis- 
tystoimitsijoille. 

Puutteellinen järestys ja puhtaus, meluhaitat, huono ilmastointi 
ja valaistus, huono värienkäyttö ja riittämätön varustetaso eri työ- 
paikoilla ja sosiaalisissa tiloissa antavat liiankin usein työtäteke- 
ville aiheen oikeutettuun arvosteluun. Syynä siihen, että työkult- 
tuuria, ts. kaikkien työedellytysten muovaamista tarkoituksenmu- 
kaisiksi ja miellyttäviksi, aliarvioidaan on usein se, että johtoporras 
pitää ja käsittelee näitä kysymyksiä vain teknis-taloudellisina 


15 


ongelmina eikä tärkeinä edellytyksinä työtätekevien hyvinvoinnille 
ja luovalle aktiivisuudelle. 

Näiden periaatteiden mukaisten työympäristön muovaamiseen 
tähtäävien toimenpiteiden on kaikkialla tultava sosialististen 
rationalisointisuunnitelmien osaksi. Parhaiten edistytään siellä, 
missä kollektiiveille hyvissä ajoin ja perusteellisesti tehdään sel- 
koa rationalisointitoimenpiteistä ja -mahdollisuuksista ja missä 
he itse osallistuvat aktiivisesti työolosuhteiden muovaamiseen. 

Työkulttuuriin kuuluu myös huomaavainen suhtautuminen jo- 
kaista ja jokaisen työsuoritusta kohtaan, työtätekevien ehdotusten 
ja mielipiteiden arvostaminen. Ilmapiiri kollektiivissa, ihmisarvoi- 
set käyttäytymistavat, arvonanto jokaista ja hänen työsuoritustaan 
kohtaan sekä hyvä suhde johtajien ja kollektiivien kesken ovat 
niitä tärkeitä tekijöitä, jotka edistävät luovaa aloitteellisuutta ja 
viihtyvyyttä kollektiivissa ja lisäävät työn antamaa tyydytystä. 
Kaikki nämä tekijät aiheuttavat sen, että työkulttuurin tehtäviin on 
kiinnitettävä mitä suurinta huomiota. 

Kahdeksannen puoluekokouksen asettaman päätehtävän to- 
teuttamiseen sisältyy sosialistisen työkulttuurin voimakas nousu 
sen mitä moninaisimmissa muodoissa. Tämä on sosialistisen kult- 
tuurin, kasvavien kulttuuritarpeiden kartoittamisen ja tyydyttämi- 
sen avainkysymys. 

Sosialistinen kilpailu antaa tärkeitä virikkeitä työväenluokan ja 
muiden työtätekevien kulttuurielämälle. Yli kolme miljoonaa työ- 
tätekevää, eli 55 prosenttia kaikista työtätekevistä, osallistuu liik- 
keeseen ”Työskentele, opi ja elä sosialistisesti”. Monet näistä 
kollektiiveista kamppailevat kunnianimestä "Sosialistisen työn 
kollektiivi”, Suurelle osalle näistä prikaateista työskentely kult- 
tuuri- ja koulutussuunnitelmien puitteissa on jo tullut tavaksi. 
Näihin suunnitelmiin sisältyvät tietenkin aina vain yhteisen kult- 
tuurielämän kohokohdat. Magdeburgilaisilla raskaan koneen- 
rakennusteollisuuden työläisillä on järkevä periaate, että ohjel- 
maan otetaan mukaan vain se, "mikä kiinnostaa kaikkia ja mistä 
on kaikille hyötyä ja huvia”. Se, että noin kolmannes työtäteke- 
vistä on näin saanut herätteitä kulttuurielämänsä rikastuttami- 
seksi, on epäilemättä suuri edistysaskel, mutta paljastaa sa- 
malla, kuinka laajoja tehtäviä vielä on ratkaistavana koko työ- 
väenluokan kulttuuritason kehittämiseksi. 

Sosialistisen kilpailun tulisi entistä voimakkaammin vaikuttaa 
taloudellisten suoritusten ja kulttuuritoimintojen yhtenäisyyden 
varmistamiseen. Osana kilpailuohjelmia kulttuuri- ja koulutus- 
suunnittelmat avaavat työtätekeville tien tieteellisiin saavutuksiin 
ja taiteen kokemiseen sekä monenkeskisten ihmissuhteiden poliit- 
tis-moraalisen tason kohottamiseen. Tällaiset suunnitelmat, talou- 
dellisten ja kulttuurisuoritusten vertailu ja yritysten juhlaviikot 
ovat osoittautuneet tehokkaiksi mahdollisuuksiksi edistää työ- 
väenluokan henkistä ja kulttuurielämää. Parhaat tulokset on saa- 
vutettu esimerkiksi seuraavissa yrityksissä: Ernst-Thälmann-Werk 
Magdeburg, Kabelwerk Schwerin ja VEB Rechenelektronik Zella- 
Mehlis, missä valtion palveluksessa olevat johtajat ja ammatti- 
yhdistystoimitsijat työskentelevät yhdessä puoluejärjestön joh- 
dolla ja missä henkistä ja kulttuurielämää kehitetään sopusoin- 
nussa sosialistisen kilpailun vaatimusten kanssa. 

Olemme = erittäin iloisia mm. Bitterfeld-kemiankombinaatin 
"Völkerfreundschaft”-prikaatin, Riesan putkivalssaamotyöläisten 
ja Leunan kemiantyöläisten aloitteista. Neuvostoliittolaisten am- 
mattiyhdistysten kokemusten antamien virikkeiden ja omien tehtä- 
viensä pohjalta ne ovat herättäneet henkiin sosialistisen työn 
kouluja. Kollektiivit sitovat näiden koulujen toiminnan kiinteästi 
tehtävien ratkaisemiseen sosialistisessa kilpailussa ja työtäteke- 
vien henkilökohtaiseen elämään ja intresseihin. 

Työväenluokan kasvava poliittinen kypsyys ja sen lisääntyvät 
kulttuuritarpeet asettavat yhä suuremmat vaatimukset kilpailun 
ideologiselle johdolle. Muodollisen johtamisen tendenssit, kaava- 
maiset arviointikriteerit ja tietämättömyys työtätekevien todelli- 
sista tarpeista ja kyvyistä voidaan parhaiten voittaa, kun kulttuu- 
ritarpeiden moninaisuus otetaan viisaasti huomioon, kun tiedos- 
tetaan työtovereiden yhteisöllisten ja yksilöllisten kulttuuriharras- 
tusten väliset suhteet ja kun ideologiset ja moraalis-eettiset 
ongelmat prikaatissa yhdistetään aikamme maailmankatsomuk- 
sellisiin ja poliittisiin peruskysymyksiin. FDGB:n VIII kongressi 
määritteli merkittävällä tavalla ”Työskentele, opi ja elä sosialisti- 
sesti”-liikkeen suunnan: vuosittaista kamppailua valtiollisesta 
kunnianimestä on käytettävä velvoitteiden taloudellisen vaikutuk- 
sen nostamiseen ja yhä tehokkaampaan kulttuuri- ja koulutustyön 
puitteissa tapahtuvaan prikaatin jäsenten kulttuuritason kohotta- 

miseen ja heidän yhteiskunnallisen vastuuntuntonsa kehittämi- 
seen. Yritysten kollektiivisopimuksia tulisi käyttää tehokkaammin 
yritysten aineellisten ja rahallisten edellytysten suuntaamiseen 
työtätekevien kulttuuritason nostamiseen. Tärkeää yhteiskunnal- 
lista työtä tekevien ammattiyhdistysten 220 000 kulttuurityöntekijän 
tulisi saada entistä paremmat ohjeet ja enemmän tukea. 


Kulttuurimullistus maaseudulla 


Puolueemme tärkeimpiä tehtäviä sen toteuttaessa kahdeksannen 
puoluekouksen päätöksiä on parantaa jatkuvasti työ- ja elin- 
ehtoja ja kulttuurielämää kylissä ja lähentää niitä yhä enemmän 
kaupunkeihin maatalouden siirtyessä asteettain teollisiin tuotan- 
tomenetelmiin ja kehittäessä edelleen kooperaatiosuhteita. Näin 
osuuskuntamaanviljelijöiden luokan suurta kulttuurin kasvupro- 
sessia kehitetään edellen. Meillä on esitettävänä hyvä tase. 
Kahden vuosikymmenen aikana on kylissämme tapahtunut suu- 
rempia muutoksia kuin aikaisemmin vuosisatojen aikana. Monien 
maaseudun työtätekevien elämään kuuluvat nykyisin teatterikäyn- 
nit ja elokuva, kirjallisuus, urheilu, televisio ja radio. 

Yhdeksäs maanviljelijäkonferenssi totesi kuitenkin, että vielä 
on paljon tekemistä, jotta voitaisiin tyydyttää osuuskuntamaan- 
viljelijöiden ja maaseudun väestön kasvavat kulttuuritarpeet. 
Sosialistisella kilpailulla on myös kylissämme suuri merkitys 
työtätekevien henkisen ja kulttuurielämän suunnitelmanmukai- 
selle kehitykselle. Varsinkin työskentely kulttuuri- ja koulutussuun- 
nitelmien puitteissa, suoritusten vertailu talous- ja kulttuurin 
alalla ja kylien juhlaviikot antavat kulttuurielämälle maaseudulla 
ratkaisevia virikkeitä ja määräävät yhä voimakkaammin sen sisä!- 
lön. Maatalous- ja elintarvikeneuvostojen ja maataloudellisten 
tuotanto-osuuskuntien puheenjohtajistojen tulisi tuntea vastuunsa 
sosialistisen kilpailun määrätietoisesta kehittämisestä ja pitää 
työkollektiiviensa ja kylien asukkaiden henkisen ja kulttuurielä- 
män muovaamista kiinteänä osana kilpailua ja johtamistoimin- 
taansa. 

Kehitys maaseudulla on vielä hyvin vaihtelevaa ja eriytynyttä. 
Niinpä on syntynyt yhteiskunnallisen elämän keskuksia kuten 

Dedelow ja Plate-Banzkow, joille on ominaista hyvä puoluetyö, 
työtätekevien poliittisesti ja ammatillisesti korkea taso ja vilkas 
henkinen ja kulttuurielämä. Monipuolisella yhteistyöllä yhdyskun- 
tien kesken luodaan asteettain maaseudun väestön kulttuuritar- 
peiden paremman tyydyttämisen edellytykset. Kaikkialla on ole- 
massa tarve työkulttuurin ja ihmissuhteiden parantamiseen ja 
kulttuurielämyksiin. Parhaiten ne voidaan tyydyttää silloin, kun 
kunnanhallitus, LPG:n puheenjohtajisto, Kansallisen rintaman 
paikallistoimikunta ja yhteiskunnalliset järjestöt toimivat hyvässä 
yhteistyössä kyläklubien puitteissa niin kuin tapahtuu Beesen- 
stadtissa (Saalen piiri). 

Tuemme kuntien pyrkimystä koordinoida kulttuurivoimat ja 
-varat ja käyttää niitä paremmin hyödyksi keskeisklubineuvostojen 
avulla kooperaatiosuhteiden kehittämisen yhteydessä. Erityisen 
tärkeä ongelma on se, miten saamme aikaan uusia tiloja vapaa- 
ajan viettoa, kulttuuritoimintaa sekä korkeatasoista ravintolatoi- 
mintaa varten. Piirineuvostojen tulisi organisoida tehokkaammin 
kyläneuvostojen keskeinen kokemusten vaihto. Kulttuuriministe- 
riön on lähiaikoina yhteistyössä piirikuntaneuvostojen kanssa 
sitovasti selvitettävä maaseudun elokuvatoiminnan suuntaviivat. 
Kulttuuriliiton, taiteilijaliittojen ja taidelaitosten tulisi voimak- 
kaammin tehdä tunnetuksi taiteilijoiden ja maaseudun työtäteke- 
vien yhteistoiminnassa saatuja hyviä kokemuksia. Maaseudun 
sivistyneistön — opettajien, lääkäreiden, diplomimaanviljelijöiden, 
insinöörien ja teknikkojen — kokemusten ja tietojen tulisi vielä 
voimakkaammin vaikuttaa maaseudun kulttuurielämässä. 


Miellyttävän ympäristön puolesta 


Monista ehdotuksista ja aloitteista voi huomata, että työtätekevät 
eivät halua vain hyviä työskentelyolosuhteita vaan myös kauniin 
elinympäristön. Ympäristönä oleva luonto on osa ihmisen välittö- 
miä työ- ja elinehtoja. Olemme jo tehneet paljon sen parantami- 
seksi. Kemianteollisuus käyttää yksistään tänä vuonna 270 miljoo- 
naa markkaa näihin tarkoituksiin. 

Ympäristönsuojelun ja maisemakulttuurin ongelmista ollaan 
nykyisin kiinnostuneita kaikkialla maailmassa. Imperialistisissa 

maissa synnyttää yksinomaan yhä suurempiin voittoihin tähtää- 
vien monopolien aiheuttama ympäristön saastuminen yhä voimak- 
kaamman vastarinnan työtätekevien keskuudessa. Meille sitä- 
vastoin merkitsevät ympäristönsuojelu ja maisemakulttuuri sitä, 
että ihmisten suhde ympäristöönsä käy mielekkääksi, että heidän 
rakkautensa sosialistista kotimaata kohtaan syvenee. Tämä kos- 
kee yhtä hyvin työpaikkaa kuin asuntoakin, järjestystä ja puh- 
tautta kaupungeissa sekä puistojen ja viheralueiden hoitoa ja 
kehittämistä. 

Uusien kaupunkikeskustojen rakentaminen, uusien asutusa- 
lueiden luominen ja muistomerkkien vaalimisessa saavutetut 
tunnustuksen arvoiset tulokset ovat huomattavia edistysaskeleita. 
Paljon on kuitenkin vielä tekemistä arkkitehtuurissa ja rakennus- 
toiminnassa, muotoilussa, muodissa ja mainonnassa, kaupan ja 
matkailun alalla, ympäristönsuojelussa ja maisemakulttuurin 
alalla. Kaikille niille kansalaisille, jotka usein vaivaa nähden vaa- 
livat, hoitavat ja parantavat luonnollista ympäristöämme vapaa- 
aikanaan, kuuluu kiitos ja yhteiskunnallinen tunnustus. 

Ympäristön muovaaminen sellaiseksi, että se edistää sosia- 
listista elämäntapaa ja ihmisten kauneustajua on tietenkin pit- 
käaikainen prosessi, varsinkin kun otetaan huomioon se perintö, 
jonka kapitalismi meille jätti. Monia arvokkaaksi havaitun ylläpi- 
tämiseen ja ympäristön muovaamiseen liittyviä kysymyksiä emme 
vielä tällä hetkellä pysty ratkaisemaan. Se, minkä voimme tehdä 
ilman lisävaroja ja -voimia, on pitää kaupunkimme ja kuntamme 
kunnossa ja siisteinä. Tämähän on sentään kaikkien kansalaisten 
vallassa ja jokaisen etujen mukaista. Varsinkin ”Tee kaupun- 
geistamme ja kunnistamme kauniita — ole mukana”-kilpailun 
avulla haluamme luoda edullisemmat mahdollisuudet kulttuurin- 
täyteiseen yhteiskuntaelämään ja parantaa olennaisesti kaupun- 
kien ja kuntien yleiskuvaa. 

Kauniin ja ihmisarvoisen ympäristön luominen vastaa VIII puo- 
luekokouksessa päätettyä perussuuntaa. Tuemme edelleenkin 
pyrkimystä saada aikaan arkkitehtuurin ja kuvaamataiteen syn- 
teesi. Parhaisiin tuloksiin on päästy silloin, kun kuvaamataidetta 
ei ole pidetty arkkitehtuurin koristeellisena lisänä, vaan silloin, 
kun ne ovat yhdessä muodostaneet harmonisen kokonaisuuden. 
Varsinkin silloin tämä on käynyt mahdolliseksi, kun tilaaja, kau- 

punkisuunnittelijat, arkkitehdit ja kuvaamataiteilijat ovat jo teh- 
tävää asetettaessa päässeet luovaan yhteistyöhön ja saaneet 
mukaansa laajat kansalaispiirit. 

Kahdeksannen puoluekokouksen päämäärien mukaisesti tulisi 
arkkitehtuurin ja kuvaamataiteiden yhdistäminen ulottaa voimak- 
kaammin asuinalueille, työpaikoille sekä kulttuuri- ja koulutus-, 
virkistäytymis- ja urheilualueille. Eivät vain sisätilat, vaan ennen 
kaikkea kaupunkien ulkotilat tarjoavat kuvaamataiteille monia 
mahdollisuuksia. 


Mielekäs vapaa-ajankäyttö 


Tuotantoprosessin kasvavat vaatimukset ja tarpeellinen ajan 
käyttö erikoistumiseen ja yhteiskunnalliseen toimintaan luotta- 
mustoimissa, synnyttävät luonnollisesti myös erilaisia tarpeita: 
tarpeen kulttuurin kokemiseen yhteisön jäsenenä samoin kuin 
henkilökohtaisen toiminnan ja virkistäytymisen tarpeen. Halu 
tyydyttää kulttuuritarpeet kotona on epäilemättä vahvistunut. On- 
han noin 80 prosentilla talouksista jo nykyisin televisio. Jokainen 
kansalainen viettää keskimäärin 15 tuntia vapaa-ajastaan vii- 
kossa kuvaruudun äärellä. Television katselu ja radion kuuntelu 
kuuluvat nykyisin päivittäiseen elämäntapaan ja ne ovat muo- 
dostuneet yhdeksi perustarpeista miljoonille valtiomme kansalai- 
sille. 

Puolueemme on aina kiinnittänyt television kehitykseen suurta 
huomiota. VIII puoluekokouksessa toveri Erich Honecker hahmot- 
teli selkeästi yhteiskunnan DDR:n televisiolle asettamat uudet 
vaatimukset. Poliittis-yhteiskunnallisten ohjelmien sattuvampi si- 
sältö, kaikkien taiteellisten ohjelmien monipuolisuus ja kor- 
keatasoisuus ja ohjelmien suurin mahdollinen viihdearvo ovat 
vaatimuksia, jotka syntyvät niin työtätekevien kasvavista kult- 
tuuritarpeista kuin myös imperialismin vastaisen ideologisen luok- 
kataistelun vaatimuksista. Television pitäisi myös käyttää mah- 
dollisuuksiaan vielä paremmin hyväksi antamalla työtätekeville 
virikkeitä osallistua kulttuurielämään ja luovaan toimintaan. 

Työn piirissä kehittyviä uusia yhteisösuhteita tulisi edistää voi- 
makkaammin myös vapaa-aikana. Yhteinen elokuvissa, teatte- 

rissa, konsertissa tai klubi- ja kulttuuritalossa käynti voi antaa 
uusia herätteitä mielekkääseen vapaa-ajan käyttöön. Vaikka 
siirtyminen — viisipäiväiseen =työviikkoon, loman pidentäminen, 
uusien virkistysalueiden luominen ja virkistäytymismahdollisuuk- 
sien parantaminen merkitsevätkin tärkeitä edistysaskeleita vapaa- 
ajan suhteen, on meillä vielä paljon tekemistä. 

Tiedämme, että monilla työtätekevillä — varsinkin naisilla — 
on suuren työkuorman, monipuolisten yhteiskunnallisten tehtävien 
ja kodin velvoitteiden vuoksi rajoitetusti aikaa tarpeelliseen kou- 
lutukseen ja kulttuuritoimintaan. Mutta toisaalta on myös ole- 
massa vapaa-ajan väärinkäytön, yksipuolisuuden, pitkästymisen 
ja moraalisen ryhdittömyyden ilmiöitä. Valtiolliset elimemme jou- 
tuvat useinkin käsittelemään ylenmääräisestä alkoholinkäytöstä 
johtuvia rikkomuksia. 

Ihmisarvoisessa vapaa-ajan käytössä on siis kyse niin aineelli- 
sista edellytyksistä ja kulttuurin tarjonnasta kuin myös työtäteke- 
vien, ja varsinkin nuorison, kasvatuksesta ja koulutuksesta. Mei- 
hin pitää täysin paikkansa toveri L. I. Brezhnevin SNTL:n ammatti- 
yhdistysten 15. kongressissa esittämä ajatus, jonka mukaan vapaa- 
aikaa voidaan pitää todellisena yhteiskunnallisena rikkautena 
vasta, kun sitä käytetään ihmisen ja hänen kykyjensä kaikinpuo- 
lisen kehittämisen ja siten koko yhteiskunnan aineellisen ja hen- 
kisen potentiaalin yhä voimakkamman lisäämisen hyväksi”. 
(L. I. Breshnew, Das groBe Programm des XXIV. Parteitages der 
KPdSU wird konseguent verwirklicht, Dietz Verlag 1972, S. 16) 

Monien taloyhteisöjen toiminta edistää yhteisösuhteita myös 
asuinalueilla. Tätä tarkoitusta palvelevat yhtä hyvin keskustelut 
politiikkamme kysymyksistä ja kirjallisuuden ja taiteen saavutuk- 
sista kuin myös juhlien ja muiden tilaisuuksien järjestäminen. 
Tiedämme luonnollisesti, että monilla asuinalueilla on vain 
vähäiset tai ei vielä minkäänlaisia aineellisia edellytyksiä tällai- 
seen yhteistoimintaan. Sen tärkeämpää onkin käyttää olemassa 
olevat mahdollisuudet kaupungeissa ja kunnissa verrattomasti 
paremmin hyväksi. Vähin kustannuksin voitaisiin monien ravinto- 
loiden, klubi- ja muiden tilojen varustelua ja ulkonäköä paran- 
taa. Ja jos emme vielä tällä hetkellä pysty monissa kaupungeissa 
rakentamaan uusia kulttuurirakennuksia, tulisi niiden tuleva 
sijainti kuitenkin ottaa huomioon aluesuunnittelussa jo nyt. 

Sosialismi antaa kansan kaikille lahjakkaille edustajille mah- 
dollisuuden toimia kulttuurin ja taiteen alalla kykyjään ja har- 
rastuksiaan vastaavasti. Luova kansantaide kehittyy monipuoli- 
sesti läheisessä luovassa suhteessa ammattitaiteeseen. Kaikissa 
piirikunnissa ja piireissä toimii kirjoittamista harrastavien työ- 
läisten kerhoja, työläis- ja talonpoikaisteattereita, tanssi- ja 
balettiryhmiä, kuvaamataidekerhoja, kuoroja ja laulukerhoja, 
sinfonia-, puhallin- ja tanssiorkestereita, amatöörielokuvakerhoja, 
viihderyhmiä ja muita taiteen lajeja edustavia ryhmiä. Ne rikas- 
tuttavat arkipäivän kulttuurielämää yrityksissä ja kouluissa, kau- 
pungeissa ja kunnissa sekä loma- ja virkistysalueilla. Kansantai- 
teella on monipuoliset vaikutusmahdollisuudet yritysten ja kylien 
juhlaviikkojen, elinympäristön muovaamisen ja työtätekevien ja 
nuorison yhteisösuhteiden puitteissa sekä henkilökohtaisen elä- 
mänpiirin jalostamisessa. 

Kahdeksas puoluekokous on asettanut tehtäväksi kansantaiteen 
vaikutuksen voimistamisen arkielämässä sekä työtätekevien ja 
nuorison kasvavan henkilökohtaisen kulttuuri- ja taidetoiminnan 
entistä voimakkaamman tukemisen. Haluamme edistää ihmisten 
luovaa kykyä kaikessa monimuotoisuudessaan, yritysten uudistaja- 
työryhmistä aina erilaisimpien harrastusalojen ryhmiin ja yhtei- 
söihin saakka, kulttuuriliitossa toimivista luonnon- ja kotiseu- 
dunystävistä aina luovan kansantaiteen ryhmiin ja piireihin 
saakka. Kansantaideliikkeeseen osallistuvien tuhansien työläisten 
ohella kehittävät varsinkin laulukerhojen nuoret, filmikerhojen jä- 
senet sekä kulttuuriliiton ja muiden piirien harrastajaryhmät va- 
paa-aikanaan luovaa innostusta, älyllistä uteliaisuutta, mielikuvi- 
tusta ja tunne-elämää. 

Kaiken tämän pääasiallisena tarkoituksena on henkisen yksi- 
puolisuuden — välttäminen, persoonallisuuden =rikastuttaminen, 
henkisen maailman avartaminen, kulttuuritason kohottaminen ja 
persoonallisuuden kaikinpuolinen kehittäminen. Mutta tämän li- 
säksi on yksilön kehittymisellä heijastusvaikutuksensa hänen ase- 
maansa työkollektiivissa, hänen luovaan osallistumiseensa työhön, 
yrityksessä ja kotona vallitsevaan kulttuuri-ilmapiiriin sekä koko 
sosialistiseen elämäntapaan. 

Kulttuurityön keskustalon, piirihallinnon, klubien ja kulttuuri- 
talojen ja edistyneimpien kansantaidekollektiivien pitäisi antaa 

vielä monipuolisempia virikkeitä työtätekevien eriytyneelle tai- 
teelliselle ja kulttuuritoiminnalle. Johdon olennaisena tehtävänä 
on pitää huolta siitä, että ansioituneimmista luovan kansantaiteen 
lahjakkuuksista kehittyy sosialistisia taiteilijoita ja kirjailijoita, ja 
että kaikilla kansantaideliikkeen aloilla koulutetaan jatkuvasti 
uusia, ammattitaitoisia ohjaajia. 


Esteettinen ja kulttuurikasvatus ja -koulutus 


Ratkaisevan perustan kaikkien sosialistiselle persoonallisuudelle 
ominaisten piirteiden kehittymiselle muodostaa yleissivistävä 
10-vuotinen polytekninen yläkoulu. Koulun ja kaikkien yhteiskun- 
nallisten voimien tehtävänä on kasvattaa kaikki lapset sosialis- 
tisen maailmankatsomuksemme ja etiikkamme hengessä nuoriksi 
kansalaisiksi, joilla on korkeatasoinen tieteellinen koulutus, kehit- 
tynyt tunne-elämä ja sosialistinen tietoisuus. Tähän kuuluu val- 
mius puolustaa sosialistista kotimaata, kyky itsenäiseen henkiseen 
voimainmittelöön imperialismin ideologian ja epäkulttuurin 
kanssa. Tähän kuuluvat myös selväpiirteinen sosialistinen moraali, 
korkeat henkiset vaatimukset sekä syvä kauneuden ja hyvän taju. 

Ratkaisevan tärkeä on opetuksen korkea tieteellinen taso, 
pedagogisesti taitava kasvatus ja todellinen luottamussuhde opet- 
tajien ja oppilaiden välillä. 

Esteettinen kulttuurikasvatus ja -koulutus on osa koko kasvatus- 
prosessia, eikä se kuulu vain saksankielen, musiikin ja taidekas- 
vatuksen aineopettajille. Esteettinen, ihmistä varten tehty koulu- 
ympäristö, pysyväarvoiset kulttuurikokemukset, varsinkin tutustu- 
minen kulttuuriperintöön, työväenliikkeen vallankumoukselliseen 
perinteeseen ja DDR:n historiaan tukevat kaikki olennaisella 
tavalla nuorison tieteellisen maailmankatsomuksen kehittymistä. 
Ne jalostavat nuorten luonteenominaisuuksia ja tunne-elämää, 
välittävät heille varmaa tietoutta ja perustellun arvomaailman 
heidän toiminnalleen sosialistisessa yhteiskunnassa. On myös tar- 
peen tehdä vielä enemmän, jotta koulunuorison tarve laulaa, 
tanssia, soittaa, maalata, muovailla ja näytellä — siis ilmaista 
taiteen keinoin tunteitaan ja ajatuksiaan — voimistuisi entises- 

tään. Perustamalla kulttuurikomission kansansivistysministeriö on 
löytänyt tehokkaan keinon vaikuttaa tähän suuntaan yhdessä 
taiteilijoiden ja heidän liittojensa kanssa. 

Lasten ja nuorison taidekasvatus ei kuulu vain opettajille tai 
pioneeri- ja nuorisojärjestöille. Olisi toivottavaa, että lehdistö, 
radio ja televisio antaisivat enemmän virikkeitä ja ideoita siitä, 
kuinka taiteen kokeminen voitaisiin mielekkäästi ja monipuoli- 
sesti sisällyttää kotikasvatukseen. Lapsille tarkoitetun taiteen saa- 
vutukset, varsinkin teatteritaiteen, kirjallisuuden ja kuvitustaiteen 
alalla ovat saaneet ansaittua kansainvälistä tunnustusta. Puo- 
lueemme kehottaa kirjailijoita ja taiteilijoita omistamaan lahjak- 
kuutensa ja työnsä entistä enemmän lapsille ja nuorisolle. Orkes- 
tereiden, teattereiden, kansantaideryhmien, elokuvateattereiden, 
klubien ja kulttuuritalojen — kaikkien kulttuurilaitosten — yhteis- 
kunnollisen vaikutuksen peruskriteereihin kuuluu kysymys: mitä 
ne tekevät lasten ja nuorison taidekasvatuksen hyväksi? 

Tällä alalla on olemassa paljon yhteiskunnallisen tunnustuksen 
ansaitsevaa toimintaa. Sitä on myös yliopistojen ja korkeakoulujen 
pyrkimys parantaa edelleen kaikkien ylioppilaiden taidekasvatusta 
ja heidän kulttuuritoimintaansa. 

SED:n VIII puoluekokouksen ja FDJ:n IX parlamentin jälkei- 
senä aikana on myös nuorison kulttuurielämässä saavutettu edis- 
tysaskeleita. Nuorison kulttuuritoiminta vapaa-aikana on useinkin 
jo entistä mielenkiintoisempaa ja rikkaampaa mielikuvituksen 
suhteen. Tämä on huomattavissa varsinkin silloin, kun FDJ:n joh- 
don, valtiollisen johdon ja joukkojärjestöjen sekä kulttuurilaitos- 
ten kesken vallitsee hyvä yhteistyö ja kun FDJ:n perusjärjestöt 
tuntevat paremmin vastuunsa nuorison piirissä tehtävästä kult- 
tuurityöstä. 

Teollisuudessa, kaupan ja hallinnon alalla ja maataloudessa 
toimivien nuorisokollektiivien kulttuuri- ja koulutussuunnitelmien 
toteuttaminen ja kulttuurikilpailu kouluissa ja korkeakouluissa, 
kansantaideryhmissä, laulukerhoissa ja lukemattomissa nuoriso- 
klubeissa osoitta mikä luova voima nuorisossa piilee. Sen oma 
kulttuuritoiminta, kuten "Nuorten lahjakkuuksien kokous”, 
”Ystävyysnäyttelyt", kirjallisuusfestivaalit, laululiike, poliittisen 
laulun viikot, uuden tanssimusiikin kehittyminen ja muu toiminta 
rikastuttavat meidän koko kulttuurielämäämme. Joukkojärjestö- 

jen, taiteilijaliittojen ja kulttuurilaitosten tulisi tukea FDJ:a vielä 
enemmän kaikissa piireissä. 

Monessa yrityksessä ja kulttuurilaitoksessa ei vielä ymmär- 
retä nuorison kulttuuriharrastusten moninaisuutta. Menneinä 
vuosina tapahtui muutamissa piirikunnissa jopa sellaista, että 
nuorisoklubeja suljettiin tai käytettiin tarkoitustaan vastaamatto- 
masti ja nuorisotanssien järjestämismahdollisuutta rajoitettiin. 
Vastustamme päättäväisesti tällaisia ilmiöitä. 

Osoitamme kaikille kulttuurityön tekijöille, taiteilijoille, kirjai- 
lijoille ja kulttuurilaitosten johdolle pyynnön, että he edistäisivät 
ja tukisivat uusien ja mielenkiintoisten ajatusten toteuttamista 
mielekkään, nuorisolle mieleisen ja heidän sosialistista tunne- ja 
ajatusmaailmaansa ja moraaliaan kehittävän kulttuurielämän 
luomiseksi. Tällöin on otettava huomioon se, että nuorison vaati- 
muksia kulttuurin alalla tulee jatkuvasti kehittää. Heikkoon ta- 
soon ei saa tyytyä, vaan nuorisolle on taattava monipuolinen ja 
vaativa kulttuurielämä. | 

Taiteen kokeminen on kokonaisvaltaista ja vaikuttaa ihmiseen 
syvästi, aina kielenkäyttöön ja käyttäytymiseen saakka. Tällaiset 
kokemukset ovat välttämättömiä, jotta varsinkin nuorisossa kehit- 
tyisi aito sympatia suurta humanistista sanomaamme kohtaan. Jo- 
kainen tietää, että vastustaja käyttää hyväkseen nimenomaan 
kulttuuritarpeita saadakseen vaikutusvaltaa nuorisossa. Mutta me 
emme tule luovuttamaan sille kyynärääkään maata. Nuorison 
tunne- ja ajatusmaailman on oltava kokonaan sosialistisen hen- 
gen, sosialististen arvokäsitysten, hallitsema ja se on varustettava 
syvimpiä kerroksia myöten ihmisvastaisen imperialistisen ideo- 
logian ja moraalittomuuden myrkkyä vastaan. 

Maailman X nuorisofestivaalien valmistelut tarjoavat laajat 
puitteet nuorison rikkaalle kulttuurielämälle. Onhan tarkoitus 
oppia paremmin tuntemaan maailman nuorison elämää, tais- 
telua ja kulttuuritoimintaa rauhan, demokratian ja sosialismin 
puolesta sekä tutustua maailman taideaarteisiin. Nuortemme on 
myös oltava hyvin perillä oman maamme asioista voidakseen ker- 
toa kaikkialta maailmasta saapuville vieraille meidän työstämme 
ja elämästämme sekä vaikuttaakseen uusin lauluin, tanssein ja 
kulttuuriohjelmin festivaalien onnistumiseen. Siksi pidämme vält- 
tämättömänä sitä, että kaikki yhteiskunnalliset järjestöt ja valtiol- 

liset elimet koordinoivat kaikissa piireissä ja jokaisella paikka- 
kunnalla maailman X nuorisofestivaaleja valmistelevan kulttuuri- 
toimintansa nuorisoliiton johdon aloitteiden mukaisesti. Kaik- 
kialla pitäisi yhteisvoimin järjestää nuorisolle mielenkiintoista 
vapaa-ajan kulttuuriohjelmaa, joka ottaa huomioon nuorison luo- 
vat ideat ja harrastusten moninaisuuden. 


Ihmissuhteitten kulttuuri 


Sosialistinen yhteiskunta on korkeiden siveellis-moraalisten vaati- 
musten yhteiskunta. Sen liikkeellepanevana voimana ovat suuret 
maailmankatsomukselliset ajatukset ja se noudattaa aktiivista 
yhteiskunnallisen edistyksen ja rauhan politiikkaa ihmisten hy- 
väksi. Mutta nämä ajatukset ja tämä politiikka muuttuvat ylivoi- 
maiseksi materiaaliseksi voimaksi vasta silloin, kun ne ovat lujasti 
ankkuroituneet —yhteiskunnalliseen psykologiaan, sosialistisen 
yhteiskunnan jokaisen jäsenen tunnemaailmaan ja siveelliseen 
käyttäytymiseen. 

Työväenluokkamme luokkatietoisuus ja kaikkien DDR:n työtä- 
tekevien sosialistinen ajattelutapa on kehittynyt pitkälle. Vie- 
raisiimme on yleensä vaikuttanut voimakkaasti DDR:n työtäteke- 
vien korkea ideologinen ja moraalinen taso, proletaarisen inter- 
nationalismin vakuuttava ilmeneminen ja luja imperialismin vas- 
tainen asenne. Mutta yhtä ja toista on kumminkin vielä tehtävä 
tämän sosialistisen tietoisuuden syventämiseksi ihmisarvoa vas- 
taavien ihmissuhteiden, tapojen ja tottumusten avulla. Tiedämme, 
että juuri ihmissuhteiden alueella ei kaikki vielä suju niin hyvin 
kuin sosialistiset eettiset ja arvokäsityksemme edellyttäisivät. On 
vielä olemassa monia esimerkkejä välinpitämättömyydestä ja 
epäystävällisestä suhtautumisesta toisia kansalaisia kohtaan. So- 
sialistisessa yhteiskunnassa ei ole sijaa ihmisen halveksimiselle 
eikä piittaamattomalle ja itsekkäälle käyttäytymiselle, ei suhteessa 
toisiin yksilöihin eikä suhteessa yhteisöön. 

Haluamme tarttua juuri näihin kysymyksiin, sillä juuri yleinen 
mielenkiinto takaa sen, että sosialismin kaikki eettiset tekijät pää- 
sevät täysin vaikuttamaan yhteiskunnallista suvaitsemattomuutta 
ja vääriä moraalis-poliittisia asenteita vastaan. 


27 


II Kirjallisuus ja taide rikastuttavat elämäämme 


Hyvä toverit! 

DDR:n taiteilijat ovat ottaneet VIII puoluekokouksen päätökset 
vastaan = erittäin myönteisesti. Heidän luottamuksensa puo- 
lueemme politiikkaa kohtaan on kasvanut entisestään. Heidän 
käsityksensä mukaan VIII puoluekokous merkitsi vahvistusta 
yhtäjaksoiselle, lujan periaatteelliselle, mutta samalla kaikelle 
uudelle avoimelle kulttuuri- ja taidepolitiikalle, joka on ollut tun- 
nusomainen vallankumoukselliselle työväenliikkeelle sen taistelun 
kaikissa vaiheissa. 

Marxismi-leninismin klassikoille tunnusomainen läheinen suhde 
taiteeseen, mikä oli ominaista myös saksalaisen vallankumouk- 
sellisen työväenliikkeen johtaville persoonallisuuksille Wilhelm 
Liebknechtistä Wilhelm Pieckiin ja Otto Grotewohliin saakka, on 
käymässä yhä luonnollisemmaksi ja tärkeämmäksi. Elämme jo 
tänään yhteiskuntamme ja taiteellisten ja luovien voimien yhteen- 
kuuluvuuden uutta vaihetta. VIII puoluekokouksen jälkeinen aika 
on jälleen vahvistanut taiteilijoiden yksimielisyyttä sosialistisen 
yhteiskuntamme päämäärien suhteen. Puoluekokous kannusti ja 
innosti heitä heidän luovassa työssään sosialismin kaikinpuoli- 
seksi vahvistamiseksi. Tämä ilmapiiri oli vallitsevana myös Elo- 
kuva- ja televisiotyöntekijöiden liiton Il kongressissa ja Taideakate- 
mian ja taiteilijaliittojen hallitusten viimeisissä kokouksissa sa- 
moin kuin taiteen ammattiyhdistysedustajien keskuskonferenssissa. 
Lukuisat puheenvuorot pää-äänenkannattaja "Neues Deutsch- 
landissa'" ja muissa päivä- ja aikakauslehdissä sekä radiossa ja 
televisiossa osoittivat, että taiteilijat pitävät puoluekokouksen 
päätöksiä omana asianaan. 

Taiteilijat tuntevat töihinsä kohdistuvan kasvavan kiinnostuksen, 
monien työtätekevien tarpeen harrastaa taidetta, saada virik- 
keitä ja omakohtaista kokemusta, vastata saamaansa haastee- 
seen. Uusista kirjoista ja elokuvista käydään vilkasta keskustelua. 
Ilahduttavaa on myöskin se, että DEFA-filmien yleisömäärä on 
jälleen noususuunnassa. Teatterit ja televisio tyydyttävät parem- 
min katsojien tarpeen nähdä oman aikansa näytelmiä. Poliittisen 
laulun festivaalit vetivät puoleensa enemmän nuorisoa kuin salei- 
hin mahtui. 

VIII puoluekokouksen jälkeisenä aikana ovat varsinkin piirikun- 
tien taidenäyttelyt muodostuneet monille ihmisille uuden taiteen 
luovaksi kohtaamispaikaksi. Näissä näyttelyissä kävi pitkälti yli 
350 000 ihmistä, mikä on kaksin-kolminkertainen määrä verrat- 
tuna vastaavien näyttelyiden kävijämäärään edellisinä vuosina. 
Yhä selkeämmin on kasvamassa taide, joka, kuten Lenin jo 
kirjoituksessaan ”Puoluejärjestö ja puoluekirjallisuus* vuonna 
1905 ennusti, tuo "sosialismin aatteelle ja työtätekevien puolelle 
yhä uusia voimia”. Taide ja kirjallisuus, joka ei ole tarkoitettu 
ikävystyneelle ja liikalihavuudesta kärsivälle pienelle väestön- 
osalle, vaan "miljoonille ja taas miljoonille työtätekeville, joissa 
ruumiillistuu maan kukoistus, sen voima ja tulevaisuus”. (Lenin, 
Werke, Bd. 10, S. 34) 

Puolueemme on aina lähtenyt siitä, että taiteet ovat yhteiskun- 
tamme henkisessä elämässä välttämättömät ja korvaamattomat. 
Emme voi luopua tieteiden emmekä taiteiden löydöistä ja keksin- 
nöistä. Vuosisatojen ajan ovat hallitsevat luokat pitäneet taidetta 
omana oikeutenaan riistetyistä kansanjoukoista piittaamatta. 
Mutta vallankumouksellisen liikkeen alusta asti, varsinkin tieteel- 
lisen kommunismin synnyttyä, ovat sorretut taistelleet myös 'saa- 
dakseen takaisin asemansa inhimillisinä olentoina”. (Marx/ 
Engels, Werke, Bd. 37, S. 43) 

Elämä on köyhempää ilman taiteita ja esteettisiä vaatimuksia, 
sillä ihminen kaipaa myös aistiensa, eettisten ja esteettisten tai- 
pumustensa ja eläytymiskykynsä kouluttamista. Vaikka taide ei 
yksin määrääkään näiden taipumusten kehittymistä, on sillä kui- 
tenkin ratkaiseva osuus siihen. 

Monet ihmiset pohtivat nykyisin entistä enemmän kysymystä 
elämän tarkoituksesta, ponnistelujemme ja taistelumme päämää- 
rästä. Kaikki ihmisen hyväksi! — tämä meidän tunnuslauseemme 
herättää kysymyksen, mikä nyt sitten on hyvinvointia ja onnea. On 
luonnollista, että tällaiset kysymykset tulevat esiin voimakkaam- 
min juufi nyt, kun olemme VIII puoluekokouksen päätöksiä to- 
teuttaessamme tehneet paljon aineellisen elintason kohottami- 
seksi. Korkeampaa aineellista elintasoa ei seuraa automaattisesti 
korkeampi kulttuurin taso. Korkeampi kulttuuritaso merkitsee per- 
soonallisuuden sosialististen ominaisuuksien kehittämistä, työ- 
väenluokan korkeatasoiseen siveelliseen asenteeseen perustuvaa 

yhteiselämää. Siihen sisältyy vastuu kanssaihmisistä, kollektiivista 
ja yhteiskunnasta. Sosialistis-realistisen taiteemme tehtävänä on 
edistää tätä kehitystä. Se yhdistää tiedon ja eettiset vaatimukset 
huviin, nautintoon ja iloon. Se opettaa elämään ihmisarvoisem- 
min avaamalla meille mahdollisuuden osallistua toisten ihmisten 
elämään, heidän ajatteluunsa ja tunteisiinsa, heidän taisteluunsa 
ja heidän tappioihinsa ja voittoihinsa. 

Arvostamme erittäin suuresti taiteiden ideologis-maailmankat- 
somuksellista sisältöä, niiden näkemysarvoa. Alkuperäisenä elä- 
män ilmauksena, luovana ja tuottavana suhteena todellisuuteen 
taide merkitsee myös tahtoa muodonantoon, muodon kokemista, 
salassa pysyneen kauneuden ja paljon muun löytämistä. 

Yhteiskuntamme tarvitsee ja kunnioittaa taidetta ja sen koko 
esteettistä ominaislaatua ja erityistä persoonallisuutta muovaa- 
vaa vaikuustapaa. Nimenomaan tämä sulkee pois kaikki käsityk- 
set ”taiteesta taiteen vuoksi”, Sosialistinen taide kypsyy vain 
luokkataistelussa, täyttäessään suurta yhteiskunnallista tehtä- 
väänsä ja se vaikuttaa luokkataistelussa, ponnistelussa uuden, 
sosialistisen yhteiskunnan ja kaikinpuolisesti kehittyneiden sosia- 
lististen persoonallisuuksien kehittämiseksi. 

Lähdemme siitä, että taiteellinen toiminta on kaiken muun 
luovan toiminnan tavoin vakavasti otettavaa ja raskasta työtä. 
Huomattavat taideteokset eivät synny käskystä eivätkä pelkästään 
toiveen ilmaisemisesta. Ne tarvitsevat yhteiskunnallisen odotuk- 
sen ja voimakasta tarpeelliseksi koetun ilmapiiriä. Tämä ilmapiiri 
on ominainen VIII puoluekokouksemme viitoittamalle kehitykselle. 
Tehtävämme on myöskin edistää sellaista taiteen tarvetta, joka 
luo hedelmällisen maaperän hyvälle ja kansanläheiselle tai- 
teelle. 


Sosialistis-realistisen taiteen periaatteet 


Hyvät toverit! 

VIII puoluekokous asetti taiteilijoiden vastattavaksi kysymyksen: 
kuinka luomme uusia taideteoksia, jotka ovat niin "aikansa hui- 
pulla” kuin "laadunkin huipulla”? Tervehdimme tyydytyksellä sitä, 
että monet taiteen työntekijät ovat julistaneet juuri tämän pää- 

ongelmakseen ja pohtivat tätä. Sosialistis-realistisen taiteen 
luovuttamattomat perusteet, luja sosialistinen näkökanta, puolue- 
kantaisuus ja yhteenkuuluvuus kansan kanssa, ovat varma pe- 
rusta sosialistisen realismin taiteen kaikkien luovien mahdol- 
lisuuksien avautumiselle koko laajuudessaan, teemojen, sisällön, 
tyylien, muotojen ja hahmottelun rikkaalle monimuotoisuudelle. 

Taiteilijoiden ylivoimainen enemmistö on työväenluokan ja 
puolueemme luotettavia liittolaisia. Taiteemme on kasvanut vuo- 
sikymmenien ideologisessa taistelussa imperialismia ja sen vallit- 
sevia taidesuuntia, opportunistista epämääräisyyttä ja sitoutu- 
mattomuutta, oikeisto- ja ”vasemmisto"revisionismia vastaan. 
VIII puoluekokouksen jälkeen on ilmestynyt lukuisia tämän tais- 
teluperinteen arvon mukaisia jatkajia kuvaama- ja kertomatai- 
teessa, lyriikassa, radiotuotannossa, elokuvan ja laulujen alalla. 

Taiteemme tulee edelleen vahvistamaan ja kehittämään tätä 
suuntausta. Kulttuuripolitiikkamme pyrkii edistämään elävää, 
rikasta ja monimuotoista taidetta. Emme halua jättää huomiotta 
yhtäkään sointua tai väriä emmekä yhtäkään elämänpiiriä. So- 
sialistis-realistisen taiteen tehtävänä on ilmaista ja välittää tai- 
teen keinoin kaikki se, mitä sosialistiset persoonallisuudet kehit- 
tyäkseen tarvitsevat. Tämä suuntaus on orgaaninen osa puo- 
lueemme kokonaispolitiikkaa. Se ei ole mikään ”väliaikainen” 
muunnos, vaan kulttuuripolitiikkamme pitkäntähtäimen perspek- 
tiivi, mikä on tärkeä edellytys taiteen tulevien edistysaskeleiden 
syntymiselle varmoista sosialistisista lähtökohdista. Tämä on sa- 
malla uusi askel lahjakkaan taiteilijakuntamme kaikkien luovien 
kykyjen ja voimien tukemisessa. 

Mutta kaikki tämä määrää myös rajat imperialistisen yhteis- 
kunnan modernistisia taidesuuntia vastaan. Taiteen modernismi 
on imperialistisessa yhteiskunnassa vallitsevan taiteen kriisin so- 
siaalinen, maailmankatsomuksellinen ja esteettinen ilmaus. Mo- 
dernismia kalvaa kuolettava ristiriita. Moni sen taiteellisista isistä 
tunsi olevansa avantgardisti (ja nimitti itseään siksi). He katsoivat 
toimivansa edistyksen merkeissä, olevansa osa kapinaa. Mutta 
siellä missä he eivät käsittäneet yhteiskunnallisen edistyksen 
todellisia voimia, ensisijaisesti vallankumouksellista työväenlii- 
kettä, siellä heidän ajatuksensa edistyksestä, modernista”, 
rajoittui enemmän ja enemmän pelkästään taiteeseen. Vasten- 

mielisyys vanhaa ja aikansa elänyttä kohtaan yhteiskunnassa 
muuttui tällöin sotaretkeksi, jonka tarkoituksena on "vanhan tai- 
teen” kieltäminen. Siinä missä "vanha taide” luonnosteli suuren 
humanistisen ihmiskuvan, siinä ”moderni” ajautui ja ajautuu jat- 
kuvasti "dehumanisointiin”, taiteen vieraannuttamiseen ihmi- 
sestä. Uuden etsiminen muuttuu yhä enemmän pelkästään uusien 
struktuurien ja värien, sointujen tai sanojen etsimiseksi — ja on 
siksi myös yhä enemmän riippuvainen manipuloiduista muodeista, 
Imperialismin leimaaman sosiaalisen todellisuuden aiheuttama 
tyytymättömyys kääntyy taiteen ja todellisuuden välisten suhteiden 
kieltämiseksi ylipäätään. Taiteen tekeminen julistetaan ainoaksi 
luovaksi "uusien todellisuuksien luomiseksi”. Näiden ja muiden 
vastaavien piirteiden vuoksi modernismilla kokonaisuudessaan on 
imperialistisessa yhteiskunnassa objektiivisesti apologeettinen ja 
taantumuksellinen funktio. 

Emme tietenkään väheksy sitä, että monien "modernististen" 
taiteilijoiden subjektiivisissa tarkoitusperissä piilee protestiasenne 
imperialistista maailmaa vastaan ja tässä mielessä näemme 
heissä mahdollisen kumppanin yhteisessä taistelussa imperialis- 
mia vastaan. Mutta subjektiiviset tarkoitusperät, kuten yksittäiset 
teokset tai virtauksetkin modernissa” taiteessa, joissa tämä pro- 
testihenki on selvempi ja aktiivisempi, eivät millään tavoin muuta 
sitä sosiaalista, maailmankatsomuksellista ja esteettistä vastak- 
kaisuutta, joka vallitsee sosialistisen realismin ja modernismin 
välillä taidesuuntina. Minkäänlainen "ääretön realismi” ei pysty 
luomaan umpeen tätä vastakkaisuutta. Tällainen "Gärettömyys" 
vieraannuttaa taiteen elämästä. Se erottaa taiteilijan yhteiskun- 
nan todellisesta ja elävästä liikkeestä ja johtaa äärimmäiseen 
subjektivismiin. Pidämme välttämättömänä sitä, että tämä moder- 
nismin yhteiskunnallinen funktio tiedostetaan selvemmin taiteen 
kysymyksistä käytävässä keskustelussa. 

Vallankumouksellisen saksalaisen työväenliikkeen taistelu im- 
perialismia vastaan on esteettis-taiteellisella alalla aina ollut 
taistelua realismin, varsinkin sosialistisen realismin puolesta por- 
varillista modernismia vastaan. Historiallinen käytäntö on täysin 
vahvistanut tämän puolueemme taistelukokemuksen oikeaksi. Me 
emme tule luopumaan siitä missään olosuhteissa. Valitessamme 
tässä mielessä päättäväisesti sosialistisen realismin, sen laajat ja 

monipuoliset mahdollisuudet ja sen luovalle etsimiselle avaaman 
liikkumatilan, sulkee tämä pois vähäisimmänkin myönnytyksen 
porvarillisten ideologioiden ja imperialististen taidekäsitysten 
Sosialistis-realistinen taiteemme on, missä muodossa tai millä 
tavoin se sitten ilmeneekin, ennen kaikkea todellisuuden kuva 
sen henkistä omaksumista — eräs tiedostamisen perusmuodoista. 
Dialektis-materialistinen käsityksemme kaiken kuvastumisen ja 
tiedostamisen merkityksestä perustuu tietoon: "Ihmisen tietoi- 
suus ei vain kuvasta objektiivista maailmaa, vaan myös luo sitä.” 
(W. 1. Lenin, Aus dem philosophischen NachlaB, Werke, Bd 38 
S. 203) I Mata 
Juuri siksi, että realistinen taide pyrkii tiedostamaan elämän 
totuuden, se ei koskaan tule olemaan pelkkä kopio, todellisuuden 
mekaaninen, kuollut heijastuma. Modernistisen taiteen uusin 
muotiaalto, niinsanottu "uusi realismi” on juuri tällainen todel- 
lisuuden kuvajainen, jolla ei ole ylipäätään mitään tekemistä tai- 
teen kanssa. Sosialistinen realismi edellyttää syvällistä perehty- 
mistä maailmaan, sellaisena kuin se todella on, mahdollisen 
paljastamista todellisuudessa, monien yhteyksien esilletuomista 
sekä eettis-esteettisten arvojen omaksumista ja arvioimista. Se 
eroaa tieteestä, mutta on sen tapaan ja sen kanssa tasa- 
arvoinen henkisen yleistämisen mitä syvimmin luova muoto ja 
keino. Se on arvioimista ja muodonantoa, joka on kiinteästi 
yhteydessä = taiteellisen lahjakkuuden tärkeiden elementtien 
yksilöllisen kuvittelukyvyn ja ilmaisuvoiman kanssa. 
Sosialismi tarvitsee taidetta, jolla on luja perusta todellisuu- 
dessa ja joka tekee löytöretkiä tässä todellisuudessa ja sen tule- 
vaisuuden mahdollisuuksissa. Realistinen taide perustuu elämään 
ja vaikuttaa siihen, sen aina uuteen muotoutumiseen ja siinä 
tapahtuviin muutoksiin suurten, eteenpäin vievien ihanteidemme 
mukaisesti. Käsityksemme mukaan taide on siis luovaa silloin 
kun se vaikuttaa syvästi ihmisiin ja yhteiskuntaan ja kun se su- 
lautuu työväenluokan ja vapautetun kansan henkisen luovuuden 
kanssa yhtenäiseksi prosessiksi. 
Miksi asetamme tällaisia kysymyksiä? Koska liitämme kaikki 
taiteen tarpeellisuutta, tarkoitusta ja erikoisuuksia koskevat kysy- 
mykset materialistis-dialektisen maailmankatsomuksemme perus- 

kysymyksiin. Mitä syvällisemmin tämä tapahtuu, sitä enemmän tai- 
teilijamme karkaistuvat henkisesti ja voimme voittaa väärät käsityk- 
set taiteen asemasta ja mahdollisuuksista. On kyse taiteen 
ominais- ja erikoislaadusta. Ja tämä puolestaan edellyttää sitä, 
että on tehtävä paljon taideaistin ja taiteen ymmärtämisen kehit- 
tämiseksi, jotta taide voisi täysin vastata merkittävää sosiaalista 
ja ideologista asemaansa yhteiskunnassamme. Lopulta on kyse 
myös puoluetyöstä, puolueen mukaisesta johdosta sosialistisen 
taiteen kehittämisessä. Kirjoituksessaan ”Puoluejärjestö ja puo- 
luekirjallisuus” Lenin ei turhanpäiten viitannut siihen, että ”tällä 
alueella on epäilemättä ehdottoman välttämätöntä varmistaa 
suuri liikkumavara henkilökohtaiselle aloitteellisuudelle ja yksilöl- 
lisille taipumuksille, ajatuksille ja mielikuvitukselle, muodolle ja 
sisällölle”. (Lenin, Werke, Bd. 10, 5.31) Tähän kuuluu myös syvä, 
— haluaisin tarkoituksella sanoa — leniniläinen kunnioitus tai- 
teellista lahjakkuutta kohtaan. "Lahjakkuus on harvinaista. Sitä 
on vaalittava järjestelmällisesti ja hellävaraisesti”, kirjoitti Lenin 
”Pravdan” toimitukselle ja piti tämän periaatteen loukkaamista 
raskaana rikkomuksena työläisdemokratiaa vastaan. (Lenin, 


Briefe, Bd. III, S. 187) 


Elämäntotuuden etsimistä 


Puolueemme päätökset ja asiakirjat ovat taiteilijoille luotettava 
tienviitta. Ne auttavat heitä löytämään paikkansa todellisuu- 
dessa, käsittämään suuret yhteiskunnalliset yhteydet ja tunnis- 
tamaan olennaiset sosiaaliset kehityskulut. Taiteemme vuosikym- 
menien mittainen historia kertoo lukemattomista virikkeistä, joita 
sosialistiset taiteilijat ovat saaneet oikeasta suhteesta puolueen 
dokumentteihin, ts. marxismi-leninismin soveltamiseen yhteiskun- 
nallisen kehityksen sosiaalisessa analyysissä: ne ovat varma kom- 
passi elämäntotuuden etsimisessä. 

Päätösten noudattaminen ei taiteellisesti luovassa työssä mer- 
kitse niiden kuvittamista. Missä muualla, ellei juuri sosialismissa 
tulisi taiteilijana olemisen merkitä: uusien todellisuuksien löytä- 
mistä, porautumista uusiin aiheisiin, elämän tosiasioihin ja uusille 
elämänalueille. Se edellyttää myös aina piilevien mahdollisuuk- 

sien keksimistä, uusia arviointeja sosialistisista lähtökohdista 
käsin ja siten uusien arvokäsitysten muokkaamista. Sokerikakku- 
tyyli, väljähtynyt, mielistelevä sulavuus ja todellisuuden kauno- 
maalailu kelpaavat yhtä vähän, kuin pelkän harmaan käyttä- 
minen. Elämässämme piilevän kauneuden taiteellinen ilmaisemi- 
nen merkitsee myös sen saavuttamiseksi nähdyn vaivan ja pon- 
nistelujen osoittamista. Työväenluokan ja sosialismin ihanteiden 
vakuuttava esittäminen taiteessa käy mahdolliseksi vain niissä 
taideteoksissa, jotka ovat henkiseltä sisällöltään totuudellisia ja 
elämänläheisiä. Tämä oli yksi peruskysymyksistä elokuva- ja tele- 
visiotyöntekijöitten II kongressissa. Tästä keskustelevat monet tai- 
denäyttelyissä kävijät. Porautuminen todellisuuden perusteisiin 
kasvattaa ja kypsyttää taiteessamme sitä voimaa ja kykyä, joka 
on aina ollut ominainen parhaalle osalle suurta, kansalle omis- 
tautunutta taidetta, nimittäin ihmisen ja yhteiskunnan moninais- 
ten tulevaisuudenmahdollisuuksien paljastaminen, henkinen tut- 
kimustyö, tapahtuvan ennakoiminen ja tarkastelu. 

Taiteilijoiden luovan aseman kaikinpuolinen kehittyminen, joka 
tapahtuu — työväenluokan ja sen puolueen johtamana — sosia- 
lististen persoonallisuuksien kehityksen myötä, kasvattaa heidän 
vastuutaan. Tämä merkitsee jatkuvaa monipuolista ja moniin 
konkreettisiin elämänilmiöihin ulottuvaa sosialistisen ideologian 
rikastuttamista, sosialistisen moraalin ja sosiaalipsykologian, työ- 
tätekevän kansan koko sosialistisen elämänasenteen ja -tavan 
jatkuvaa kiteyttämistä. Tällainen taiteellisen lahjakkuuden luova 
toiminta on sosialistisen puoluekantaisuuden korkein ja kypsin 
ilmaisumuoto. 

Olemme sitä mieltä, että taiteen kasvava merkitys yhteiskun- 
nallisessa elämässämme lisää myös taiteilijoiden sosialististen 
järjestöjen, heidän liittojensa vastuuta. 

Taiteilijat ovat liitoissaan alkaneet käydä avointa ja asiallista 
keskustelua taiteiden tulevasta kehityksestä ja konkreettisista 
luomisongelmistaan. Hyvin useat taiteilijat ovat käyttäneet 
asiasta puheenvuoron lehdistön palstoilla. Taideakatemian toi- 
minta on kehittynyt huomattavasti vilkkaammaksi ulottuen täysis- 
tuntojen ja osastojen kokousten ulkopuolelle. Esimerkiksi akate- 
mian tunneilla on myös asiasta kiinnostunut yleisö osallistunut 
luoviin taidekeskusteluihin. 

Monia uusia kysymyksiä on esitetty ja niihin pyritään vakavasti 
löytämään kehitystä eteenpäin vieviä vastauksia. Tämä keskus- 
telu, jota tervehdimme erityisellä tyydytyksellä muodostaa — nimen- 
omaan sen intensiivisyyden ansiosta, jolla sosialistisen taiteemme 
tietä pyritään viitoittamaan — tärkeän henkisen panoksen kehitty- 
neen sosialistisen yhteiskunnan edelleen kehittämisessä. 


Työväenluokka taiteessa 


Käsityksemme taiteellisen luomistyön yhteydestä aikaamme on 
hyvin laaja. Siihen kuuluu yhä syvällisempi "historian tarkoituk- 
sen" tulkitseminen, SNTL:oa ja muita sosialistisen yhteisömme 
kansoja kohtaan tuntemamme yhteenkuuluvuuden ja veljellisten 
suhteiden kuvaaminen taiteen keinoin, kansainvälinen solidaari- 
suus, taiteemme fasisminvastaisten perinteiden orgaaninen jatka- 
minen ja tilinteko imperialistisen maailman ja sen ihmiselle tuhoi- 
san vaikutuksen kanssa. Nämä ovat pääsuuntaviivoja, jotka sy- 
ventävät taiteemme luokka-asemia ja sosialistista aatesisältöä. 
Näitä suuntaviivoja noudattamalla taiteet kokonaisuutena saa- 
vuttavat sen laajan, maailmanhistoriallisen näkemyksen, joka on 
aina ollut ominainen mestariteoksille. 

Monien luovien pohdiskelujen keskipisteenä on oikeutetusti 
sosialismin aktiivisen rakentajan, nimenomaan työväenluokan 
jäsenten kuvaaminen taiteessa. Työläiskuvauksilla on rikas, tai- 
teeseemme lujasti juurtunut perinne; juuri se on vaikuttanut 
ratkaisevasti taiteemme ja kirjallisuutemme sosialistisen luonteen 
kehittymiseen. Pyrkimys työläisten kuvaamiseen on ja tulee ole- 
maan taiteen kehittymisen henkinen ja esteettinen ydinkysymys. 
Onhan työväenluokka yhteiskuntamme johtavana luokkana juuri 
se voima, joka vaikuttaa olennaisesti taiteen sisältöön olosuhtei- 
densa sekä käytännön ja henkisen toimintansa kautta. 

Monet taiteilijat ovat oikeutetusti tyytymättömiä yksinkertaista- 
viin, latistaviin ja joskus melko pintapuolisiin kuvauksiin työtäte- 
kevistä ihmisistä. Pyrkimyksenähän on kuvata syvällisesti ja 
konkreettisesti tämän päivän työväenluokan yhteiskuntaa ja histo- 
riaa muuttava voima sellaisena kuin se vaikuttaa meidän yhteis- 
kunnassamme ja maailman vallankumouksellisessa prosessissa, 


36 


osoittaa ne luokka-asemat, ne aatteet, ihanteet ja ominaisuudet, 
jotka asettavat työväenluokan yhteiskunnan johtoon. Kehotamme 
taiteilijoita suuremmassa määrin tutkimaan työn vaikutuspiiriä ja 
sosialistista suhdetta työhön ja käsittelemään näitä taiteen kei- 
noin. Tämä ei ole helppoa. Työn luonteen syvälle käyvät muutok- 
set, jotka perustuvat sosialismin ja tieteellis-teknisen edistyksen 
liittoon, edellyttävät uusien realististen kuvaamistapojen etsimistä, 
mille annamme täyden tukemme ja mihin rohkaisemme. 

Lukuisten työkollektiivien ja taiteilijoiden välillä on jo kauan val- 
linnut läheinen ja hedelmällinen yhteys. Olemassa olevat ja — 
kuten toivomme — edelleen kehittyvät taiteilijoiden läheiset suh- 
teet yksityisiin työläisiin, työkollektiiveihin ja yrityksiin, molemmin- 
puolinen saaminen ja antaminen, oppiminen ja ymmärtäminen 
tulevat epäilemättä vaikuttamaan myönteisesti paremmin työ- 
väenluokkaa kuvastavan ilmaisun löytämiseen taiteessamme. 
Korostettakoon erityisesti sitä, että kaiken konkreettisen luovan 
ponnistelun edellytys on työväenluokan johtavan roolin syvällinen 
käsittäminen ja tunnustaminen yhteiskuntamme objektiivisena 
lainmukaisuutena, taiteen päämäärien yhtenevyys sosialismin 
päämäärien kanssa. 

Kaikki yhteiskuntamme luokat ja kansankerrokset osallistuvat 
DDR:ssä sosialismin rakentamiseen. Työväenluokan ja sen puo- 
lueen historiallinen ansio on siinä, että se johtaa koko yhteiskun- 
tarakennetta edistykselliseen suuntaan. Hedelmällisessä suh- 
teessa työväenluokkaan kaikki vielä nykyisin olemassa olevat luo- 
kat ja kansankerrokset kehittyvät, muuttuvat ja saavat sosialistisia 
piirteitä. Niiden omat edut, odotukset, elämäntavat ja keskinäiset 
suhteet määräytyvät pitkälle niiden suhteesta johtavaan työväen- 
luokkaan. Tämä suurenmoinen työväenluokan, osuuskuntamaan- 
viljelijöiden, sosialistisen sivistyneistön ja maamme muiden työ- 
tätekevien kansankerrosten välisen luokkayhteisyyden leimaama 
yhteiskunnallinen kokonaisuus, siinä vallitsevien suhteiden rik- 
kaus ja monipuolisuus ja sen vaikutus näennäisesti hyvinkin yksi- 
tyisiin kohtaloihin saa vielä liian harvoin arvoisensa ilmauksen 
taiteessa. 

Eivät vain suuret ajankuvaukset ansaitse taiteilijoiden mielen- 
kiintoa, vaan myös niinsanotut "pienet aiheet”, sosialistisen 
aineksen löytäminen ja kuvaaminen arkipäivän elämässä, ihmis- 

ten päivittäinen ponnistelu ja muuttuminen. Taiteelle ei mikään 
elämänpiiri, ei mikään ihmisten yhteiselämän alue yhteiskunnas- 
samme eikä mikään elämän ilmiö saa olla liian mitätön”. 


Konfliktien käsittelemisestä 


Niihin luovan työn ongelmiin, joiden ratkaisemikseksi käydään 
vilkasta keskustelua, kuuluu myös kysymys siitä, millä tavoin kon- 
flikteja tulisi kuvata taideteoksessa. 

SED:n KK:n ensimmäinen sihteeri Erich Honecker on VIII puo- 
luekokouksessa ja muissa tilaisuuksissa jo antanut perusteellisen 
vastauksen kysymykseen niistä edellytyksistä, jotka vaaditaan 
konfliktien käsittelylle taiteessa ja taiteen suhteelle yhteiskunna!- 
lisiin ristiriitoihin. Marxisti-leninisteinä tiedämme, etteivät ristirii- 
dat ole mikään ”häpeätahra” yhteiskunnallisessa kehityksessä, 
vaan kaiken yhteiskunnallisen kehityksen eteenpäin vievä voima. 
Tämä pitää paikkansa myös sosialismissa, missä ristiriitojen 
luonne ei ole antagonistinen. Sosialismin kehittyessä ne rat- 
kaistaan yhteisin ponnistuksin. Sosialistinen persoonallisuus 
kehittyy konfliktien ratkaisemisen myötä. Puolueen arvio on asial- 
linen ja perustuu poliittiseen realismiin; se pyrkii rohkeasti ja 
päättäväisesti voittamaan ilmenevät ristiriidat. Ihmiset eivät 
yhteiskunnassamme elä lasikuvun alla, vaan joutuvat jatkuvasti 
uusien ongelmien ja ratkaisujen eteen ja heidän on selvitettävä 
monia konflikteja omalla kohdallaan. Sosialismi on ensimmäisenä 
luonut periaatteellisen pohjan sille, että yksityisen ihmisen hen- 
kilökohtaiset edut ja päämäärät ovat sopusoinnussa koko yhteis- 
kunnan etujen ja päämäärien kanssa. Nimenomaan VIII puolue- 
kokouksen jälkeinen aika on osoittanut kuinka voimme toteuttaa 
tämän mahdollisuuden entistä paremmin ja tehokkaammin. 
Mutta tämä sopusointu ei koskaan synny automaattisesti eikä 
itsestään. Se on saavutettavissa ja toteutettavissa vain aina 
uudelleen toistuvan kamppailun kautta. Tämä kamppailu tapah- 
tuu ihmisten mielissä ja toiminnassa ja koko yhteiskunnan kehi- 


tyksen myötä. Sosialismin suuruutta ei ylipäätään voi kuvata, jos 


kaikki sujuisi kuin itsestään. Ristiriidattomuus ei sovi sosia- 
listiseen taiteeseen, se loukkaa totuudellisuutta taiteessamme, 

sitä ei ole olemassa yhteiskunnallisessa eikä henkilökohtaisessa 
elämässä. 

Luja sosialistinen kanta, kehittynyt poliittis-moraalinen arvos- 
telukyky ja järkähtämätön leniniläinen puoluekantaisuus ovat 
taiteessa välttämättömiä edellytyksiä niiden yhteiskunnallisten ja 
henkilökohtaisten ristiriitojen ja konfliktien realistiselle kuvaa- 
miselle, jotka kasvattavat ja kypsyttävät ihmisiä yhteiskunnas- 
samme ja joiden suhteen heidän on aina uudestaan tehtävä rat- 
kaisunsa. 

Taiteen alalla saadut kokemukset osoittavat, ettei ristiriitojen 
pelkkä osoittaminen riitä, eikä myöskään riitä sen seikan osoitta- 
minen, että ristiriidat ovat yhteiskunnassamme ratkaistavissa. Puo- 
luekantainen kuvaaminen johdattaa sosialistisiin ratkaisuihin ja 
kannanottoon — henkilökohtaisten — konfliktien — ratkaisemisessa. 
Tämä merkitsee sitä, että ihmiset haastetaan taiteen keinoin 
tekemään selkeitä politiikkamme ja etiikkamme mukaisia ratkai- 
suja ja saadaan yleisö selvin sosialistisin päämäärin mukaan 
ratkaisemaan ristiriitoja ja konflikteja — ilman että kulloinkin 
tarjottaisiin valmiit ratkaisut. 

Olemme vakuuttuneita siitä, että liitossa puolueemme ja 
työväenluokan kanssa taiteilijamme tulevat saavuttamaan sellai- 
sen kypsyyden, että he voivat kuvata kaikkia, vaikeimpiakin pro- 
sesseja elämässämme ja omalla tavallaan auttaa ihmisiä löytä- 
mään yhteiskunnassamme henkilökohtaisiin ja yhteiskunnallisiin 
ongelmiinsa sosialistiset ratkaisut. 

Monet vastuunsa tuntevat taiteilijat pohtivat sitä, "mitä ja 
miten” yhteiskunnallisia ja henkilökohtaisia konflikteja tulisi tai- 
teessa kuvata. Heidän päämääränään on sosialismin vahvistami- 
nen, sen asemien lujittaminen ja yhteiskuntamme jokaisen jäse- 
nen lähentäminen entistä kiinteämmin sosialistiseen DDR:äämme, 
Neuvostoliittoon ja muihin sosialistisiin veljesmaihimme. Siksi he 
tutustuvat luokkataistelukokemuksiin ja asettavat tämän hetken 
ponnistelumme yhteyteen menneisyyden ja tulevaisuuden kanssa. 

Taiteilijaliitoissa, Taideakatemiassa ja myöskin alan tiedemies- 
ten parissa tulisi konkreettisten teosten pohjalta käydä perusteel- 
lista keskustelua puoluekantaisuudesta konfliktien käsittelyssä ja 
sen aiheuttamista erikoisongelmista taiteen eri aloilla. Tämä kos- 
kee myös ”optimististen tragedioiden”, traagisten järkytysten 

kuvaamista taiteessa. Näiden ongelmien selvitteleminen ei luon- 
nollisesti tapahdu tyhjiössä, kuten ei myöskään itse taiteellinen 
luomistyö. Sikäli kuin kyseessä on meille vieraan tai vihamielisen 
ideologian vaikutusten, yhteiskunnallisen kypsymättömyyden tai 
vastuuntunnottomuuden torjuminen, saattaa kamppailu olla jos- 
kus kovaakin. Luotamme siihen, että sosialistiset taiteilijat ovat 
itse ankarimpia arvostelijoita kaiken taiteessa ilmenevän kesken- 
eräisen, valheellisen, pinnallisen ja epäsosialistisen suhteen. 
Emme tule sallimaan vihollisemme sekaantumista asioihimme 
ja torjumme kaiken, minkä tarkoituksena on vääristää taidet- 
tamme niin, ettei tietä enää löydy pelkiltä ristiriidoilta ja että 
sosialismin kuva vedetään lokaan. Vastustajiemme sosialismin 
”murentamisen” taktiikka tähtää paljossa tarpeellisen kritiik- 
kimme ja itsekritiikkimme vaikutuksen kääntämiseen päinvastai- 
seksi — meidän johtamiseemme siihen, että haavoitamme itse 
itseämme. Sosialistisen yhteiskuntamme tietoisina rakentajina tai- 
teilijat eivät voi arvostella yhteiskuntaa ylimalkaisesti. Kriittinen 
elementti” on hyödyllinen vain, kun se on dialektisessa suhteessa 
taiteen rakentavaan funktioon sosialistisessa yhteiskunnassa. Elä- 
män ilmiöiden kriittinen käsittely taiteessa on ymmärrettävä meillä 
vain taiteen rakentavan, yhteiskunnallisen roolin osa-alueeksi. 


Taide ja etiikka 


Hyvät toverit! 

VIII puoluekokous sai aikaan taiteilijoiden ja työtätekevien 
parissa entistä voimakkaamman taistelun keskinkertaisuuden, 
rutiinin ja pitkästymisen ilmentymiä vastaan taiteellisessa luo- 
mistyössä. Puolueemme ja kaikki työtätekevät ymmärtävät, ettei 
taiteessa, niin kuin ei missään muussakaan työssä, aina voida 
päästä parhaaseen tulokseen. Jokainen hyvä aikomus luonnol- 
lisesti ilahduttaa meitä ja me tuemme sitä voimakkaasti. Mutta 
yhteiskunnan hyväksynnän saamiseen ei riitä vain aikomus ja 
oikea asennoituminen, vaan siihen tarvitaan myös osaamista, 
taiteellisia arvoja ja luomistyössä toteutuva lahjakkuuden ilmaus. 
Tämä pätee kaikkeen työhön, varsinkin taiteelliseen. Ja kääntäen 
pätee seuraava toteamus: se, joka haluaa selvitä helpolla, 


40 


aiheuttaa epäilemättä vahinkoa lahjakkuudelleen. Pitkän päälle 
kestävää ja pysyvää on vain paras, vain se, mikä on syntynyt suu- 
rimman innostuksen ja vastuuntunnon pohjalta. 

Taide vaikuttaa monin tavoin, mutta — kirjallisuudessa, ku- 
vaama- ja esittävässä taiteessa — varsinkin elävien ja mieliinpai- 
nuvien henkilöhahmojen kautta. Pysyvän sijan kansan ajatte- 
lussa ja mielessä valloittavien henkilöhahmojen luominen on arvo- 
kas päämäärä. Tietämättämme tai tietoisesti me kaikki kulje- 
tamme tällaisia taiteen henkilöhahmoja mukanamme. Leninistä ja 
Dimitrovista tiedämme, että Tshernysevskin "Mitä tehdä”-romaa- 
nin Rahmetov oli kummallekin hyvin läheinen. Tällainen henki- 
löhahmo voi yhdelle olla Nexön ”Pelle, valloittaja”, toiselle 
Ostrovskin Pavel Kortshagin tai Dasha Gladkovin ”'Sementistä”. 
Monille se on Georg Heiseler Anna Seghersin romaanista ”Seit- 
semäs risti”, Friedrich Wolfin professori Mamlock tai myös kriitti- 
nen välienselvittely Gorkin Klim Samginin kanssa. Aikamme taide 
on myös luonut esikuvia, joissa on alullaan uusi suurenmoinen 
ihmiskuvauksen muoto. Mutta silti tulisi varmaan kriittisemmin 
tutkia sitä, eikö moni asia kirjallisuudessamme ja taiteessamme 
ole mitoitettu liian pieneksi tai matalalle. Suuri, historiallisesti ja 
henkilökohtaisesti merkittävä kasvaa nykyisin juuri arkipäivässä, 
päivittäisessä —ponnistelussa päämääriemme saavuttamiseksi. 
Siksi jokapäiväistä ei pitäisi sekoittaa banaaliin. Taideteos kasvaa 
sosialistisen kehityksemme, sosialistisen aikakautemme, historiat- 
lisen ja inhimillisen sisällön syvällisestä käsittämisestä. 

Tervehdimme tyydytyksellä sitä, että taiteilijat käsittelevät yksi- 
lön arvoa, paikkaa ja vastuuta koskevia kysymyksiä, myös — kuten 
varsinkin lyriikassa — monia ihmisen näennäisesti pieniä ongel- 
mia, hänen surujaan ja murheitaan. Taiteilijan huomaavainen ja 
myötätuntoinen sana saattaa auttaa voittamaan sielullisen kon- 
fliktin, suuntaamaan voimat jälleen kokonaan elämään, nykyhet- 
ken vaatimuksiin ja tulevaisuuteen. Puoluekokouksessa sanoimme: 
"Me haluamme rakentaa sosialistista yhteiskuntaa yhä täydelli- 
semmäksi kaikkien tämän maan ihmisten hyväksi ja kaikkien 
ihmisten myötävaikutuksella." (Keskuskomitean toimintakertomus 
SED:n VIII puoluekoukselle, s. 68) 

Taiteilijan ammattiin kuuluu ihmisten sisäisen, yksilöllisen 
maailman luotaaminen, heidän välistensä suhteiden tutkiminen 

ja perusteellinen perehtyminen heidän olemassaoloonsa liittyviin 
suuriin moraalisiin kysymyksiin. Taiteilijoidemme on oltava täysin 
tietoisia siitä, että he tällöin ovat tekemisissä aikamme ideologi- 
sen luokkataistelun erään olennaisen elementin kanssa. Yhä rik- 
kaamman ja eriytyneemmän ihmiskuvan luominen sosialistisesta 
näkökulmasta merkitsee samalla myös sosialistisen yhteiskunta- 
kuvan syventämistä taiteen keinoin, sosiaalisten edellytysten ja 
suhteiden tuomista ilmi, — ei luiskahtamista luokattomaan tilaan. 
Jo yli 35 vuotta sitten muistutti Anna Seghers: ”Kirjailijaa ei nimit- 
täin hyödytä yhtään se, vaikka hän osaisi ammattinsa niinkin 
hyvin, että täyttäisi Flaubertin aikanaan esittämän vaatimuksen, 
jonka mukaan hänen kuvaamansa puun on oltava erotettavissa 
jokaisesta siihen mennessä nähdystä puusta. Aikamme kirjailijan 
on tajuttava muutakin puun olemuksesta. Ei ole olemassa mitään 
kotikontua itsessään, ei ole olemassa mitään omenapuuta itses- 
sään. Feodaalimaanomistajan pellolla kasvava omenapuu on 
yksi, veroviranomaisten ulosmittaamalla pellolla toinen ja taas 
toisenlainen kolhoositilalla.” (Anna Seghers, Vaterlandsliebe, in: 
Zur Tradition der sozialistisehen Literatur in Deutschland, Berlin 
1962, S. 452) Miten paljon suuremmassa määrin tämä päteekään 
ihmisiin ja ihmisten välisiin suhteisiin. 

Taide on aina tekemisissä monien henkilökohtaisten kysymysten 
kanssa. Mutta niiden irroittaminen yhteiskunnallisista yhteyk- 
sistään, luokkarakenteesta, josta ne viimekädessä määräytyvät, 
on vakava rikkomus totuudellisuutta vastaan ja johtaa sosialisti- 
sista asemista luopumiseen. 

Porvarilliset ideologit puhuvat yksilön yhteiskunnasta erottami- 
sen puolesta. Demagogisesti he nostavat "yksilön vapauden” ja 
yksilön niinsanotun henkilökohtaisen riippumattomuuden ja sitou- 
tumattomuuden yksilöllisyyden mittapuuksi. Huomattavien sosia- 
lidemokraattienkin Länsi-Saksassa julistama porvarillinen indivi- 
dualismi, jonka mukaan kaikki ihmiset voivat kehittyä vapaasti 
riiston kahleita murtamatta, on jo kauan sitten osoittautunut val- 
heelliseksi ja kapitalistinen todellisuus kumoaa sen itse joka 
päivä uudelleen. 

Porvarilliselle ideologialle voidaan pääkohdissaan aiheuttaa 
tuntuva tappio nimenomaan sosialismissa elävien ihmisten sisäi- 
sen ja ulkoisen maailman taiteellisen kuvaamisen elämäntäytei- 

sen konkreettisuuden ja vakuuttavuuden avulla. Esittäessään 
sosialistisen persoonallisuutemme, etiikkamme ja ihmiskäsityk- 
semme monisävyisesti, rikkaasti ja laajasti konkreettisissa yhteyk- 
sissään sosialismin kehitykseen kaikilla elämän aloilla taiteilijat 
toimivat yhteiskunnallisen edistyksemme mukaisesti ja antavat 
samalla tärkeän panoksensa sosialismin ja imperialismin väliseen 
kärjistyvään ideologiseen taisteluun. 


lloisuus taiteessa 


Hyvät toverit! 

Nauramisen, huvin, ilon, huumorin ja komiikan tarve on tunne- 
tusti suuri. Monet näytelmät, elokuvat ja televisionäytelmät ja 
varsinkin pienimuotoinen kirjallisuus ja parhaat harrastelija- ja 
ammattikabareet tyydyttävät tämän tarpeen jo hyvin. Mutta vielä 
liian harvoin huumori liittyy syvään elämänviisauteen ja osuvaan 
kansanomaiseen sukkeluuteen. Liian hentona kasvaa koominen 
taiteessamme elämästä sellaisena kuin se todella on. Liian usein 
se karkotetaan elämän laita-alueille tai sitten pikkuporvarillisen 
maailman klisheille annetaan ”sosialistinen” silaus. Nauretta- 
vuus voi olla tappavaa: miksi ei saatettaisi naurunalaisiksi eilis- 
päiväisiä suhtautumistapoja, pikkuporvarillisuutta, viinanhimoa, 
individualismia, itsekkyyttä, ylimielisyyttä jne.! Ajatelkaammepa 
esimerkiksi sitä, kuinka hyväksyvästi Lenin tervehti Majakovskin 
pilkantekoa "istuntoihin juuttuneista”. Moni taiteilija pelkää — 
osittain syystäkin — herättävänsä pahaa verta saattaessaan tietyt 
puolet ja piirteet elämässämme naurunalaisiksi tai käsitellessään 
vakavaa aihetta humoristisesti. "Se, joka ei pysty pitämään it- 
seään parhaana, ei taatusti kuulu parhaiden joukkoon." Tällä 
Goethen viisaalla lauseella on arvonsa meidänkin sosialistisessa 
moraalissamme. Naurun, huumorin ja ilon avulla taiteilijoiden 
tulisi voimakkaammin edistää sosialistista itseluottamusta ja yli- 
voimaisuuden tunnetta. Joskus tarvitaan hyväntahtoisen huumorin 
lisäksi myös terävää ironiaa ja purevaa satiiria, jotka ennen kaik- 
kea paljastavat vastustajan onttouden ja pöyhkeyden, mutta jotka 
osaavat myös iskeä kaikkeen sellaiseen mikä meillä edustaa 
epäsosialistista suhtautumista ja jota ei voida hyväntahtoisesti 

sietää. Niin kuin me emme salli kenenkään koskea sosialistisiin 
yhteiskuntaperusteisiimme, niin tiedämme myös valvoa sitä, ettei 
kukaan voi käyttää valmiuttamme itsekritiikkiin hyväkseen viholli- 
semme likaisissa puuhissa. 

Tahtoessaan enemmän iloa — kaikissa muodoissaan — taitee- 
seen työtätekevät eivät ajattele vain television viihdeohjelmia tai 
konsertti- ja vierailunäytäntötoimikunnan järjestämiä tilaisuuksia, 
vaan yhtä suuressa määrin eri teemoja käsitteleviä elokuvia, 
näytelmiä, musiikkia, kirjallisuutta ja myös kuvaamataidetta. Ilo 
ei kuulu vain kaikille elämämme alueille, vaan myös kaikille tai- 
teemme aloille. Sen taiteellinen ja yhteiskunnallinen merkitys on 
erityisen suuri. 

Varsinkin viihdetaiteen alalla on työtätekevien ja etenkin nuori- 
son kasvava ilon, virkistymisen ja rentoutumisen tarve tyydytettävä 
entistä monipuolisemmin ja aatteikkaammin. 

Kulttuuriministeriön — tanssimusiikkikonferenssi antoi tähän 
monia virikkeitä. Tällä alalla on viime aikoina saavutettu monia 
edistysaskeleita, mikä ilahduttaa meitä ja mikä ilmeni myös 
14. työläisjuhlaviikkojen aikana pidetyssä tanssiorkestereiden kil- 
pailussa. Viihdetaiteen ja varsinkin tanssimusiikin tulee kehittää 
makua vielä tehokkaammin ja edistää puhtaita suhteita nuorten 
ihmisten välillä. Kun otetaan huomioon vaatimusten erilaisuus, 
subjektiivisesti määräytynyt maku, kansainväliset vaikutteet, mutta 
myöskin ajastaan jäljelle jääneet asenteet ja tottumukset nimen- 
omaan tällä alueella, on luonnollista, että ratkaistavana on 
vielä monimutkaisia ongelmia. Tanssimusiikkimme ei koskaan voi 
kehittyä läntisten muotien kahleissa, mutta ei myöskään missään 
suljetussa kasvihuoneessa. Tanssimusiikkiamme arvioitaessa on 
tärkeää se, että se tuottaa iloa, lisää seurassa viihtymistä ja 
täyttää korkeat laatuvaatimukset. 


Sosialistisen realismin moninaisuus ja rikkaus 


Sosialistisen realismin taiteessa, joka on läpikotaisin puoluekan- 
tainen ja kansaan sitoutunut, saa ilmauksensa laaja sisältöjen 
ja aiheiden piiri. Se pystyy tarjoamaan tilaa runsaalle muotojen, 
muodonantomahdollisuuksien, tyylien ja ”käsialojen” valikoi- 

malle. Se ilmaisee itsensä niin elämän välittömässä kuvauksessa 
kuin myös paraabelin, symbolin, fantasian, sadun ja monin muin 
keinoin. Sosialistinen realismi on historiallisesti nuorta ja dynaa- 
mista taidetta, joka kehittyy jatkuvasti. Taiteemme hahmotusmah- 
dollisuuksien todellinen rikkaus on vasta löytymässä ja kokeilta- 
vana. 

Uusien sisältöjen luova etsiminen ja niille tämän etsimisen mu- 
kaisten ja vakuuttavien muotojen ja hahmottelukeinojen löytämi- 
nen on taiteen kehittymisen tärkeä elementti. Olisi väärin torjua 
taiteen eri muotoja vain siksi, että ne ovat uusia ja tuntuvat 
oudoilta. Ei yksistään muoto ole ratkaiseva, vaan se, mitä tuo 
muoto ilmaisee, minkä löytämisen ja mitkä uudet arvioinnit se 
tekee mahdolliseksi; miten se sallii ihmisten sisäisen ja ulkoisen 
maailman ilmiöiden totuudenmukaisen ja vakuuttavan yleistämi- 
sen; kuinka ymmärrettävä se on ja kuinka se vastaa työtätekevien 
todellisia tarpeita taiteen alalla, 

Tässä mielessä ovat taiteilijamme pyrkivä taiteen eri mahdolli- 
suuksien monipuoliseen käyttöön. Yhdenkaltaisuus ja klisheet, 
joita vielä usein tapaa, heikentävät taiteen vaikutusta samoin 
kuin muodollinen tehokeinoilla leikittely ja snobismi, jotka on 
tarkoitettu vain "vihittyjen" ymmärrettäviksi. Uusien muotojen, 
keinojen ja tekniikkojen etsiminen on välttämätöntä. Mutta jos 
se johtaa aatesisällön laiminlyömiseen tai jos keinot itsenäis- 
tyvät sisällön kustannuksella, joudutaan käsitykseni mukaan har- 
haan. Tämä heikentää ja tukahduttaa puoluekantaisuuden ja 
kansaansitoutuneisuuden taiteessamme ja saattaa muuttua por- 
varillisten vaikutusten tunkeutumisväyläksi taiteeseemme. Olisi 
pelkästään myönteistä, että ammatillisissa elimissä käytäisiin 
perusteellisempaa ja kriittisempää väittelyä sisällön ja muodon 
yhtenäisyyden, muodonannon ja tyylin kysymyksistä. 

Sosialistinen realismi antaa taiteilijan yksilöllisyydelle vapaan 
liikkumatilan. Jokainen realistinen kuvaus sisältää muodossa tai 
toisessa tekijänsä henkisen ja fyysisen elämäkerran elementtejä; 
niiden kypsyys määrää olennaisesti taideteoksen laadun. Lahjak- 
kuus ja kuvittelukyky yhdessä tämän henkisen elämäkerran rik- 
kauden kanssa synnyttävät omaleimaisuuden taiteessa, eivät 
erikoisuuksilla leikittely tai jäykistynyt maneeri. 

Puolueemme haluaa ja pyrkii yhteistyöhön kaikkien taiteilijoi- 

den kanssa. Tervehdimme myös niiden taiteilijoiden osallistumista 
yhteistyöhön, jotka — lähtemättä maailmankatsomuksellisesti mar- 
xismi-leninismin pohjalta — suhtautuvat myönteisesti sosialismiin 
DDR:ssä vilpittömän humanistisen, demokraattisen ja fasismin- 
vastaisen asenteensa perusteella tai kristillisen etiikan motiivein. 
Yksittäisten taiteilijoiden luovassa kyvyssä ja pyrkimyksissä, koke- 
musmaailmassa sekä elämän- ja luomiskokemuksissa on luonnol- 
lisesti suuria eroja. Mutta taiteellemme ja yhteiskunnallemme voi 
olla vain hyötyä siitä, että jokainen haastetaan antamaan par- 
hain panoksensa sosialistisen ihmisen kehittämiseen henkilökoh- 
taisten edellytystensä perusteella ja että tätä hänen panostaan 
arvostetaan. 

Historia tuntee monia esimerkkejä taiteilijoiden jatkuvasta 
lähentymisestä työväenluokkaan ja heidän usein mutkikkaasta 
siirtymisestään lopulta työväenluokan ja sen etujoukon, marxilais- 
leniniläisen puolueen lujiin, syvälliseen maailmankatsomukseen 
perustuviin asemiin. Tämä rikastuttaa sosialistista taidettamme, 
eikä tämä prosessi missään tapauksessa vielä ole päättynyt. 
Periaatteistamme luopumatta tulemme edistämään sitä jatkuvasti, 
huolellisesti ja kärsivällisesti. 

Sosialistinen yhteiskuntamme tarvitsee kaikkia taiteita eri 
lajeineen. Sosialistinen taide kääntyy kaikkien työtätekevien puo- 
leen, Yksittäinen taideteos tyydyttää tällöin luonnollisesti aivan 
määrätyt tarpeet, odotukset ja intressit. Vain taiteen muodostama 
kokonaisuus pystyy eriytyneesti tyydyttämään koko kasvavan tar- 
peen. Taiteen sosiaalinen arvo ei määräydy sen mukaan katso- 
vatko miljoonat ihmiset televisionäytelmää, käyvätkö tuhannet 
oopperaesityksessä tai ilahduttaako jokin piirustus ehkä vain” 
jonkin yrityksen työntekijöitä tai perhettä, jonka olohuoneen 
seinällä se riippuu. 

Mikään taiteenlaji ei saa tunkea toista sivuun tai tehdä siitä 
jopa tarpeettoman, ei televisio elokuvaa eikä romaani pienimuo- 
toista kertomusta. Tarvitsemme kuunnelmia yhtä hyvin kuin näytel- 
miä, suuria lyyrisiä runoelmia ja epigrammia, sinfoniaa, laulua 
ja iskelmiä, monumentaaliveistoksia, ryhmäkuvauksia, historialli- 
sia maalauksia, asetelmia ja tutkielmia yhtä hyvin kuin maisema- 
kuvaa — kaikkia ilmaisumuotoja on käytettävä. 

Tässä yhteydessä ei ole mahdollista ottaa kantaa yksittäisten 

taidelajien kehitykseen ja erityisongelmiin. Haluaisin esittää vain 
muutaman huomion hyvää ja monipuolista työtä taiteen alalla 
tekevien radion ja television osalta. Lähes kaikilla taiteen aloilla 
ja lajeilla on vakiintunut sijansa radio- ja televisio-ohjelmissa, 
missä ne erikoisesti yltävät voimakkaaseen yhteisvaikutukseen. 
Radio ja televisio kehittävät itsenäisiä taidemuotoja, kuten esim. 
televisionäytelmät ja kuunnelmat. 

Radion ja television taiteellisten ilmaisukeinojen monipuolisuus 
tarjoaa taiteilijoille valtiossamme suuret kehittymis- ja vaikutus- 
mahdollisuudet. Puolueemme tervehtii yhä useampien taiteilijoi- 
den, runoilijoiden ja kirjailijoiden, säveltäjien ja sovittajien, maa- 
lareiden ja graafikkojen, lähes kaikkia taidelajeja edustavien 
taiteilijoiden osallistumista televisio-ohjelmien luomiseen. 

Television johdon ja puolueorganisaation tulisi vielä määrä- 
tietoisemmin, suunnitelmallisemmin ja vilpittömämmin pyrkiä tove- 
rilliseen yhteistyöhön kaikkien maamme taiteilijoiden kanssa. 
Tässä on käsityksemme mukaan käytettävissä suuret reservit. 


Lahjakkaiden tukeminen 


Hyvät toverit! 
Tärkeimpiin tehtäviimme kuuluu pitää jatkuvasti huolta taiteelli- 
sesti lahjakkaiden nuorten hyvissä ajoin tapahtuvasta löytämi- 
sestä, heidän tukemisestaan, koulutuksestaan ja järjestelmälli- 
sestä kehittymisestään. Se, mitä tänään saamme tällä alalla 
aikaan, ratkaisee sen, millainen huominen taiteemme on. Nykyi- 
sin vallitsee lahjakkaiden nuorten, varsinkin tulevien ammattitai- 
teilijoiden löytämisessä ja systemaattisessa tukemisessa vielä 
liian suuri spontaanisuus. On välttämätöntä turvata paremmin se, 
että lahjakkaat nuoret löydetään ajoissa ja että heille annetaan 
mahdollisuus opiskella taiteen eri oppilaitoksissa. Varsinkin las- 
ten ja nuorten luovaa toimintaa eri aloilla on tässä mielessä seu- 
rattava tarkkaan. 

Puolueemme tukee erityisesti niitä aloitteita, jotka tulevat niiden 
liittojen ja valtiollisten elinten taholta, jotka kiinnittävät erityistä 
huomiota ensiesiintyjien ja nuorten taiteilijoiden tukemiseen. 

Heille tulisi kaikilla taiteen aloilla antaa useammin mahdollisuus 
astua näytteissä yleisön eteen. Taiteellisesti lahjakkaiden edisty- 
mistä on seurattava tarkkaan. Heille on annettava viisasta tukea 
ja on myös raivattava monia nuorten taiteilijoiden lahjakkuutta 
vastaavaa suoritusta rajoittavia esteitäkin. | 
Taideoppilaitoksilla on suuri vastuu erinomaisen taiteellisen 
koulutuksen saaneen ja samalla luokkakantaisen ja yhteiskun- 
nallisesti aktiivisen jälkikasvun kehittämisessä. Viime vuosina on 
taiteen korkea- ja ammattikouluissa tosin saavutettu edistysaske- 
leita. Silti on tarpeen suunnata koko koulutus ja kasvatus vastaa- 
maan paremmin taiteen käytännön vaatimuksia. Osaksi nämä 
suositukset perustuvat tiettyihin vaikeuksiin, joita monilla kou- 
lunsa päättäneillä on etsiessään paikkaansa taiteen käytännön 
maailmassa. Taideoppilaitosten tulisi entistä suuremmassa mää- 
rin huolehtia jatkuvasta taiteellisten lahjakkuuksien jatkokoulu- 
tuksesta. 
Olisi kiireellisesti ja perusteellisesti pohdittava taideoppilaitok- 
sissa annettavan opetuksen edellytyksiä, laatua ja tehoa ja 
tämän perusteella sitä, kuinka vaatimuksia voitaisiin korottaa ja 
parhaiden voimien koulutusta musiikin, teatterin, elokuvan, viih- 
detaiteen ja muiden taiteiden aloilla systemaattisesti edistää. 


Estetiikan ja kritiikin asema ja merkitys 


VIII puoluekokouksen jälkeen kasvaneiden kulttuuripoliittisten teh- 
täviemme toteuttaminen edellyttää huomattavaa kehitystä kirjal- 
lisuus- ja taidekritiikissä ja estetiikassa. Estetiikan alalla on tapah- 
tumassa paljon ja joillakin alueilla on saavutettu ilmeisiä edistys- 
askeleita. 

Voimistunut yhteistyö keskeistutkimuksen alalla on johtanut tai- 
teen tutkimuksessa pitkälle menevään, yhtäpitävien käsitysten 
löytymiseen tärkeissä peruskysymyksissä. Eri instituuttien ja tiede- 
miesten välille on kehittynyt hyvä ja asiallinen suhde ja luovan 
mielipiteidenvaihdon ilmapiiri. Yhteistyö Neuvostoliiton taidetut- 
kimuksen kanssa on saavuttanut korkeamman tason. Niin yksit- 
täiset tiedemiehet kuin kokonaiset instituutitkin ovat keskenään 
jatkuvassa työyhteydessä. Lähiaikoina tulee SNTL:n ja DDR:n 


48 


taidetutkijoiden yhteistyö toteutumaan entistä vankemmalla poh- 
jalla. 

Olemme aloittaneet sosialististen maiden kanssa monenkes- 
kisen yhteistyön taidetutkimuksen ja estetiikan alalla. Tiedeakate- 
mian ”Kolloguium 72" todisti näiden hedelmällisten suhteiden 
avaavan kaikille osapuolille uusia mahdollisuuksia. 

Useiden tiedemiesten vaikutus julkisuudessa on lisääntynyt. 
Tätä osoittaa myös ”Weimarer Beiträge''-aikakauslehden merkit- 
tävä tason nousu ja arvostuksen kasvaminen. Se on kehittynyt ra- 
joitetusta ammattijulkaisusta DDR:n johtavaksi estetiikan ja tut- 
kimuksen aikakauslehdeksi. 

Kritiikillä ja tieteellä on suuri vastuu esteettisestä kasvatuksesta 
ja kulttuurikoulutuksesta ja siten myös siitä henkisestä ilmapii- 
ristä, jossa sosialistisen kirjallisuutemme ja taiteemme kasvu ta- 
pahtuu. Taistelu erilaisia epämarxilaisia käsityksiä vastaan kir- 
jallisuudessa ja taiteessa sekä oikeisto- ja vasemmisto-opportu- 
nismia vastaan estetiikassa edellyttää tehostettua työtä imperia- 
listisen massakulttuurin ja modernististen taidevirtausten taantu- 
muksellisen luonteen paljastamiseksi. 

NKP:n KK:n kirjallisuus- ja taidearvostelua koskeva päätös 
on — luonnollisesti — laukaissut myös meillä vilkkaan keskustelun 
kirjallisuus- ja taidearvostelun tehtävistä sekä alalla ilmenevistä 
puutteista. Mutta ei riitä, että arvostelijoita vain arvostellaan tai 
että heille esitetään vain vaatimuksia. Jo muutaman vuoden ajan 
tämän alan tutkimustyötä on koordinoinut SED:n KK:n yhteis- 
kuntatieteiden instituutin yhteydessä toimiva kulttuuri- ja taidetie- 
teiden neuvosto. Sen tulisi yhdessä taiteilijaliittojen, sanomaleh- 
timiesliiton ja kulttuuriministeriön kanssa kehittää ohjelma kriiti- 
koiden järjestelmälliseksi kouluttamiseksi, uusien lahjakkaiden 
kriitikkojen löytämiseksi ja kouluttamiseksi. Kirjallisuus- ja taide- 
kriitikkomme tarvitsevat syvällistä näkemystä konkreettisen luovan 
työn ongelmista ja erityisen läheisiä suhteita lukijoihin ja katso- 
jiin, jotta he tuntisivat näiden tarpeet ja mielipiteet. 

En ole ottanut tehtäväkseni käsitellä tässä yhteydessä yksittäi- 
siä töitä. Lehdistössä, varsinkin erikoisjulkaisuissa, liitoissa ja 
Taideakatemiassa tulisi olemassa olevien taideteosten pohjalta 
käydä korkeatasoista ja perusteellista keskustelua taidekehityk- 
semme erilaisista ideologisista ja estetiikan erityiskysymyksistä, 

toverillista ja puoluekantaista pohdintaa puolesta ja vastaan. 
Tällöin voi olla vain etua siitä, että ei käsitellä vain yksittäisiä 
taideteoksia, vaan analysoidaan myös sisällöllisiä ja muodonan- 
toon liittyviä ongelmia laajemmissa puitteissa ja etsitään niiden 
ratkaisumalleja. 

Me tuemme alan tiedemiesten tekemää aloitetta kokoontua 
säännöllisin väliajoin yhdessä taiteilijoiden kanssa analysoimaan 
perusteellisesti kirjallisuuden ja taiteen kehitystä ja näiden 
analyysien pohjalta käytävää keskustelua liittojen tasolla. 

VIII puoluekokouksen jälkeen syntynyttä hedelmällistä ja luovaa 
ilmapiiriä taiteilijoiden joukossa on tuettava jatkuvasti. Kehitys 
tulee olemaan myönteinen, jos kulttuuripoliittisen työmme mene- 
telmät ja sen ideologinen ilmapiiri ovat sellaiset, että ne aina tu- 
kevat taiteellisen sivistyneistömme luovaa toimintaa ja antavat 
sille uusia virikkeitä. 

Tähän kuuluu myös arvonanto ja ymmärtämys taiteellista työtä, 
taiteilijan ammattia, hänen lahjakkuuttaan ja osaamistaan, per- 
soonallisuuttaan ja yksilöllisyyttään kohtaan. Olemme iloisia hä- 
nen jokaisesta edistysaskeleestaan ja haluamme lujittaa hänen 
tunnettaan siitä, että häntä tarvitaan ja että häneltä myös odo- 
tetaan jotain. 

Taiteemme tuleva kehitys edellyttää laajamittaisempaa sekä 
paljon korkeatasoisempaa, asiantuntevaa, toverillista ja samalla 
kriittistä ajatustenvaihtoa taideteoksista ja taiteen kehitysongel- 
mista ja -tendensseistä. Hyvän aikeen ylenpalttinen kiittely on 
yhtä vähän eduksi kuin perustelematon torjuminen. Kannatamme 
perusteltuihin arvioihin johtavaa laajaa julkista keskustelua tai- 
teen saavutuksista. Näiden arviointien kiteyttäminen kuuluu yhä 
suuremmassa määrin julkiselle kriittiselle keskustelulle. Niissä 
tulisi perusteellisesti tutkia sitä, mikä taideteoksessa on onnis- 
tunutta ja pyrkiä paljastamaan syyt vähemmän onnistuneeseen 
tulokseen. Tällöin on otettava myös huomioon se, että eri taiteili- 
joiden työt myös koetaan eri tavoin, riippuen kunkin kehityksestä, 
elämänkokemuksesta, tunnemaailmasta ja koulutusasteesta. 

Ajatustenvaihto kirjallisuudesta ja taiteesta on viime aikoina 
tullut jo vilkkaammaksi ja siten myös mielenkiintoisemmaksi. 
Eräistä taideteoksista ja taiteilijoiden kysymyksenasetteluista on 
käyty kiivastakin väittelyä. Tällaisesta voi olla vain hyötyä periaat- 

teittemme ja näkökantojemme jatkuvalle selkeyttämiselle. Vas- 
tustajiemme toiminnalle emme tietenkään tee tilaa. Lähdemme 
siitä, että keskustelua käydään yhteiseltä sosialistiselta pohjalta, 
että se on yhteiseen päämäärään pyrkivien samanmielisten ih- 
misten keskeistä mielipiteenvaihtoa. Tämä edellyttää keskusteluun 
osallistuvien pyrkimystä korkeaan tieteelliseen ja filosofis-esteet- 
tiseen tasoon polemiikissa ja keskustelukumppanin kunnioitta- 
mista. Yhteisen luomisen ja taistelun ilmapiirille on eduksi, että 
taiteilijat ja tiedemiehet samanaikaisesti tutustuvat sosialistisen 
taiteen kansainvälisiin kokemuksiin, varsinkin tämän hetken par- 
haisiin neuvostotaiteen saavutuksiin ja Neuvostoliitossa käytyjen 
keskustelujen ideologisiin tuloksiin ja osallistuvat entistä voimak- 
kaammin taisteluun imperialistista ideologiaa ja kulttuuria vas- 
taan. 


II Kulttuuriperinteiden vaaliminen 


Hyvät toverit! 

Taattu marxilais-leniniläinen kulttuuripolitiikka on johtanut huo- 
mattaviin tuloksiin maamme työtätekevien elämäntavan ja sosia- 
listisen tietoisuuden kehityksessä. Maineikkaan neuvostoarmeijan 
vapautettua meidät fasismista ja aloittaessamme fasistisen sak- 
salaisen imperialismin jälkeensä jättämien raunioiden raivaa- 
misen seurasivat Lessingin "Nathan Viisas", Goethen ”Faust”, 
Beethovenin 9. sinfonia ja saksalaisten antifasistien sekä venä- 
läisen ja neuvostokirjallisuuden ja -taiteen teokset meitä uuden 
yhteiskuntamme ensiaskeleilla. Kansamme ja maailmankulttuurin 
humanistinen ja vallankumouksellinen perinne, ennen kaikkea 
neuvostokulttuuri ja -taide, ovat siitä lähtien kuuluneet kiinteänä 
osana henkiseen elämään tasavallassamme. 

Nuorisoliiton II] kongressissa vuonna 1920 Lenin tähdensi, että 
sosialistisen ja kommunistisen yhteiskunnan rakentaminen edel- 
lyttää jatkuvaa pyrkimystä sen tietomäärän omaksumiseen, jonka 
tulos itse kommunismi on. ”Kommunistiksi””, Lenin sanoi, ”voi tulla 
vain se, joka rikastuttaa mieltään kaikilla niillä aarteilla, jotka 
ihmiskunta on löytänyt.” (W.I1. Lenin, Werke, Bd. 31, S.275 und 

277) Lenin opetti toistuvasti, ettei sosialistista kuittuuria voi keksiä, 
vaan että se syntyy "'histeriallisen kulttuuriperinnön parhaiden esi- 
kuvien, perinteiden ja saavutusten kehittämisen pohjalta, näiden 
poliittista valtaa pitävän työväenluokan elin- ja taisteluehtojen 
ja marxilaisen maailmankatsomuksen mukaisen kehittämisen 
myötä”, (W.[. Lenin, Erster Entwurf einer Resolution iber prole- 
tarische Kultur, in: Lenin, Uber Kultur und Kunst, Berlin 1960, 
S. 373) 

VIII puoluekokouksemme tedisti taas kerran, eitä sosialistinen 
kulttuurimme DDR:ssä säilyttää menneisyyden suuret edistyksel- 
liset kulttuurisaavutukset elävänä ja vie niitä eteenpäin sosialis- 
min hengessä. Sosialistinen yhteiskunta on historian kaikkien 
edistyksellisten saavutusten ja perinteiden, kaiken ihmisarvoiseen 
pyrkivän ainoa laillinen perillinen. DDR:ssä on jo tehty paljon 
työtä sen hyväksi, että menneisyyden suuri taide- ja kulttuuri- 
perintö tulee työväenluokan ja kaikkien työtätekevien omaisuu- 
deksi. 

Taide- ja kulttuuriperinnön vaalimisessa ja omaksumisessa saa- 
vuttamamme menestysten vuoksi imperialistiset ideologit Länsi- 
Saksassa ovat enenevässä määrin olleet pakotettuja muuttamaan 
tähänastista suhtautumistaan kulttuuriperintöön. He yrittävät kil- 
pailla Saksan kansan parhaista kulttuuriperinteistä ja — tietenkin 
kaikkia ajateltavissa olevia vääristelyjä käyttäen — todistaa 
omistusoikeutensa näihin perinteisiin. Länsi-Saksan tiedemiehet 
ovat nyt "löytämässä" myös proletaaris-vallankumouksellisen sak- 
salaisen ja kansainvälisen kirjallisuuden ja taiteen suuret perin- 
teet. 

Mutta humanismin ja etenkin vallankumouksellisen työväenliik- 
keen sekä imperialismin- ja fasisminvastaisen ja uuden sosialisti- 
sen yhteiskunnan puolesta käydyn taistelun taide- ja kulttuuri- 
perinteet liittyvät erottamattomasti meidän ajamaamme asiaan. 
Tämä nykyisin jo rikas perinne on erottamaton osa meistä. Tämä 
velvoittaa meitä tekemään tämä perinne kansamme eläväksi 
omaisuudeksi ja vahvistamaan entisestään sen vaikutusta sosia- 
lismin hyväksi. Tämän taistelun suuruudesta kertovien merkittävien 
taideteosten jatkuva omaksuminen, työläisten ja laajojen kansan- 
joukkojen käymä taistelu parempien elinehtojen, demokratian ja 
sosialismin puolesta sekä sosialististen ja marxilais-leniniläisten 

ajatusten kehittäminen — siinä on meidän äärettömän arvokkaan 
asiamme ydin. Mielestämme aika on myös kypsä sille, että Ber- 
liinissä, DDR:n pääkaupungissa ryhdytään valmistelemaan sosia- 
listisen saksalaisen kirjallisuuden tutkimuslaitosten ja museoiden 
perustamista. 

Vallankumouksellinen saksalainen työväenliike ja sosialismi 
DDR:ssä ovat antaneet tarpeeksi todisteita siitä, että juuri ne 
ovat se voima, joka vaalii menneen ajan edistyksellistä saksalaista 
kulttuuria, pitävät sen elävänä kansan parissa ja rikastuttavat sitä 
uusin saavutuksin. Puolustamme järkähtämättä leniniläistä ”pe- 
riaatetta internationalismista ja leppymättömästä taistelusta pro- 
letariaatin porvarillisella nationalismilla saastuttamista vastaan, 
kaikkein hienostuneimmassakin muodossaan”. (W.I. Lenin, Kri- 
tische Bemerkungen zur nationalen Frage, in: Werke, Bd. 20, S. 12) 
Tämä perusasenne avaa DDR:n kulttuurille kaikkien kansojen rik- 
kaat ja monipuoliset kulttuurisaavutukset ja erityisesti ne arvot, 
jotka syntyvät vapaiden sosialististen kansakuntien muodosta- 
massa yhteisössämme. 

Meidän henkisen ja kulttuurielämämme takana on koko vallan- 
kumouksellisen työväenliikkeen kansainvälinen ja internationa- 
listinen perinne. Siksi koko maailman työväenliikkeen proletaaris- 
vallankumouksellisen ja sosialistisen taiteen koko perinnölle, myös 
meidän omalle proletaaris-vallankumoukselliselle perinnöllemme, 
kuuluu pysyvä ja merkittävä sija henkisessä ja kulttuurielämäs- 
sämme — kirjavalikoimassa, teatteriohjelmistossa, televisiossa, 
radiossa, lehdistössä, näyttelyissä jne. Toivomme suurten vallan- 
kumouksellisten taistelujen — talonpoikaissodasta aina antifasis- 
tiseen vastarintaliikkeeseen — saavan ilmaisunsa merkittävissä 
taideteoksissa, kirjallisuudessa, kuvaamataiteissa, teatterissa ja 
elokuvissa. Yhtä tärkeää on, että sellaisten kansainvälisen työ- 
väenliikkeen johtajien ja syvällisten marxilaisten ajattelijoiden 
kuin Plehanovin, Lunatsharskin tai Vorovskin, Mehringin tai Clara 
Zetkinin, Blagojevin tai Georgi Dimitrovin, Paul Lafarguen tai 
Julian Marchlewskin, Julius Fu&ikin tai Ralph Foxin — vain muuta- 
mia nimiä mainitakseni — kokemukset ja käsitykset muodostuvat 
pysyväksi marxilais-leniniläisen ajattelumme rikastuttamisen läh- 
teeksi. Erikoisen tärkeää on varsinkin nuorison suhde näihin val- 
lankumouksellisen liikkeemme merkittäviin henkisiin perinteisiin, 

jotka ovat ehtymätön tiedon, ymmärtämisen ja luovan ajattelun 
lähde. Välittäväthän ne sille kokemuksellisen perustan kansain- 
välisen sosialismin ja vallankumouksellisen liikkeen rikkaan, mie- 
lenkiintoisen ja monipuolisen henkisen ja kulttuurimaailman 
omaksumiseen. Syvällisempi tutustuminen toisten kansojen kult- 
tuuriin, tapoihin ja tottumuksiin ja elämään auttaa ymmärtämään 
syvällisemmin ja konkreettisesti sen historiallisesti uuden ja mer- 
kittävän, mitä sosialistinen valtioyhteisö ilmentää, ja vahvistaa 
kansalaistemme tietoisuutta nationalismia ja antikommunismia 
vastaan. 

Kaikissa maailman maissa ilmenevä demokraattinen ja huma- 
nistinen kulttuuri vaikuttaa suuresti kulttuurielämäämme. Arvos- 
tamme niitä eri maita edustavien taiteilijoiden kirjoja, näytelmiä, 
filmejä ja kuvateoksia, jotka edistyksellisistä — vaikkakaan eivät 
vielä marxilais-leniniläisistä — lähtökohdista heijastavat maail- 
man vallankumouksellisen prosessin ja rauhan, ihmisarvon, demo- 
kratian ja sosiaalisen edistyksen puolesta käytävän yhteisen tais- 
telun ilmiöitä ja vaikuttavat niihin ja jotka omalla tavallaan aut- 
tavat paljastamaan imperialismin vehkeilyt ja rappion. 

Me vaalimme kaikkia humanistisia ja edistyksellisiä kulttuuri- 
perinteitä. Me emme varjele tätä perintöä — Leninin ilmaisua 
käyttääkseni — kuin arkistonhoitaja vanhoja asiakirjojaan. Ky- 
seessä on elävä välittäminen. Velvollisuutenamme on käyttää en- 
tistä paremmin ja kestävämmin hyödyksi menneisyyden suurten 
ajattelijoiden ajatuksia, kirjallisuuden ja taiteen koko perintöä 
kaikessa monimuotoisuudessaan. 

Marxismi-leninismin klassikot tähdentävät tämän perinnön 
kriittistä omaksumista. Tämä ei missään tapauksessa merkitse sitä, 
että valikoimaa ja mahdollisuutta tutustua perinteisiin kavennet- 
taisiin. Kriittinen omaksuminen merkitsee ennen kaikkea aikaisem- 
pien yhteiskuntakausien suurten taidesaavutusten sosiaalisten 
edellytysten ja siten myös niiden osittaisen ristiriitaisuuden ym- 
märtämistä. Vasta tällöin meille avautuu näiden saavutusten 
alkuperäinen elävyys ja tuoreus, niiden ihmiskuvan edistykselli- 
syys. Tämä suojaa meitä käsittämästä perinteet pelkästään juh- 
lavaa hartautta edellyttävänä asiana. 

Toisaalta vastustamme päättäväisesti nihilististä suhtautumista 
kulttuuriperintöön, suurten humanististen ihanteiden vääristämistä 

ja halveksimista samoin kuin perinnön, jopa takapajuisten ja 
filistealaistenkin piirteiden, väärän ihannoinnin tendenssejä. Ei 
sovi unohtaa sitä tosiasiaa, että tämän hetken sosialistinen 
tiemme on paljon enemmän kuin pelkkää menneisyyden suurten 
humanististen aatteiden ja utopioiden täyttymistä. Mutta elävä 
ja kiihkeä vaikuttaminen nykyajassa ja tulevaisuudessa ei ole 
ajan mittaan mahdollista ilman historian tuntemusta ja tajua- 
mista. Sosialismi ja sen merkitys ihmisille avautuu syvällisesti ja 
kestävästi vain sille, joka sisäistää myös menneisyyden kokemuk- 
set ja opetukset. 


Sosialistisen kulttuurin kansainvälinen merkitys 


Sosialismin kulttuurisaavutusten paino kasvaa yhä tuntuvammin 
voimasuhteiden maailmassa jatkuvasti muuttuessa ja ne lisäävät 
sosialismin vetovoimaa. Kun kaikki tekniikan ihmeet ja kaikki kult- 
tuurisaavutukset tulevat kansan yhteiseksi omaisuudeksi, ei — ku- 
ten Lenin sanoi — ”inhimillinen ajattelu eikä inhimillinen nerous 
enää koskaan voi olla, eikä tule olemaan väkivallan ja riiston 
väline”. (W. |. Lenin, Werke, Bd. 26, S. 482) 

Työväenluokan valta on meidän osassamme maailmaa poista- 
nut sen sosiaalisen ristiriidan, joka pitää kapitalistisella ja im- 
perialistisella pohjalla tapahtuvaa kuittuurikehitystä syvän kriisin 
kahleissa. Se on luonut uuden kulttuurin, jonka vaikutuksen alai- 
sena kehittyy uusi, yhteiskuntaa hallitsemaan pystyvä ihminen. Se 
on kulttuuri, jossa kaikkien tieteen, taiteen, henkisten ja kulttuuri- 
voimien edistyminen ja kansan onnen ja hyvinvoinnin kasvu liit- 
tyvät yhtenäiseksi prosessiksi. Tällä seikalla on laajakantoinen 
merkitys sosialismin ja imperialismin välisessä taistelussa. Siksi 
tarvitsemme enemmän kuin koskaan ennen sosialistisen kulttuurin 
koko kansainvälistä voimaa ja vaikutusta. 

Myös sosialistisen kulttuurin kehittämisessä, kuten kaikilla muil- 
lakin yhteiskunnallisen elämän alueilla, me lähdemme DDR:n ja 
sosialistisen maailmanjärjestelmän vahvistamisesta, kansainväli- 
sen työväenluokan ja kaikkien kansakuntien työtätekevien ihmis- 
ten eduista. Me kunnioitamme kansojen kulttuurikehityksen eri- 
tyispiirteitä ja kaikkia niitä ihmiskunnan historian kulttuurisaa- 

vutuksia, jotka auttavat työtätekeviä suorittamaan aikamme his- 
toriallisen tehtävän. Erottamattoman kokonaisuuden muodostavat 
sosialistinen internationalismi ja sosialistinen isänmaanrakkaus 
ovat määrääviä tekijöitä tasavaltamme henkisessä ja kulttuuri- 
elämässä. Yli 130-vuotisen taipaleensa aikana sosialistinen liike 
on selviytynyt kunniakkaasti monista historiallisista koetuksista mi- 
tä ankarimmassa henkisessä taistelussa porvarillisen ideologian 
perusvirtauksia, mm. shovinismia, nationalismia ja rotuvihaa vas- 
taan. 

DDR:n sosialistisella kulttuurilla on vakiintunut sijansa sosia- 
lististen maiden kulttuurikehityksessä. Pidämme yhtenä tärkeim- 
mistä tehtävistämme kulttuurialalla edistää DDR:n sosialistisen 
kulttuurin jatkuvaa kokoistusta ja samalla kehittää aktiivisesti 
sosialististen kulttuurien lähentymistä toisiinsa ja niiden hedel- 
mäilistä vuorovaikutusta. Tämä on henkisen ja kulttuurikehityksen 
objektiivinen lainmukaisuus sosialistisessa yhteisössä. Siinä ku- 
vastuu havainnollisesti se historiallisesti merkittävä yhteiskunnal- 
linen kehitys, jota L. I. Brezhnev NKP:n 24. puoluekokouksessa 
kuvasi sanomalla, ”että sosialismin maailmanjärjestelmästä tulee 
kansojen yksimielinen perhe ..., jossa maapallon ihmiset näkevät 
tulevan maailmanlaajuisen, vapaiden kansojen muodostaman yh- 
teisön esikuvan”. (Rechenschaftsbericht des Zentralkomitees der 
KPdSU, Referat von L. I. Breshnew, APN-Verlag Moskau/Dietz 
Verlag Berlin 1971, S. 20/21) 

Kulttuurilla ja taiteella on yhä suurempi merkitys yhteenkuulu- 
vuuden, ystävyyden ja veljeyden tunteen vahvistajana kansalai- 
sissamme, koko sosialistisen yhteisön mitassa tapahtuvan ajatte- 
lun ja tuntemisen ja sen mukaisen toimintatavan edistäjänä ja 
lujittajana. Varsinkin tutustuminen neuvostokulttuurin ja -taiteen 
menneisyyteen ja nykypäivään, sen rikkaaseen kirjallisuuteen, elo- 
kuvataiteeseen, musiikkiin, kuvaamataiteeseen ja sen suurenmoi- 
seen teatteritaiteeseen, on ollut ja on henkisen ja siveellisen voi- 
man sekä sosialistista vakaumusta muovaavan ja terästävän 
kokemuksen lähde. Ja juuri tässäkin mielessä haluamme valmis- 
tautua luovaa mielikuvitusta käyttäen ja monin eri aloittein viet- 
tämään SNTL:n perustamisen 50-vuotispäivää, tätä koko sosia- 
listisen maailman merkittävää juhlapäivää. 

Neuvostokulttuurissa ja -taiteessa on vielä paljon aarteita, jotka 

on saatettava kansamme henkisen elämän osaksi, joiden on saa- 
tava siinä kiinteä sijansa. Sellaisille jo monien ihmisten omak- 
seen tuntemille Neuvostoliiton kirjallisuuden, kuvaamataiteen, 
elokuvan ja teatterin teoksille, kuin esimerkiksi Äiti", ”Panssa- 
rilaiva Potemkin”, "Kuinka teräs karaistui"”, ”Optimistinen tra- 
gedia” jne. teemme oikeutta vain silloin, kun kansa, ja varsinkin 
nuoriso, omaksuu ne yhä uudelleen. Neuvostoliiton kulttuuriin 
tutustumiseen tulisi myös huomattavasti voimakkaammin kuulua 
koko maailmalle merkittävän demokraattisen ja vallankumouk- 
sellisen, varsinkin venäläisen, taideperinnön suuruuden ja kau- 
neuden löytäminen ja omaksuminen. 

Tässä avautuu laaja tehtäväkenttä entistä voimakkaammalle 
työlle Saksalais-neuvostoliittolaisessa ystävyysseurassa, joka on 
25-vuotisen taipaleensa aikana kehittynyt suurenmoisesti, Se 
aloitti "Neuvostoliiton kulttuurin opintoseurana” ja jatkaa tätä 
työtä edelleen suuremmassa mittakaavassa. 

Sosialististen valtioidemme välisen lujan ystävyyden ja yhteis- 
ten etujen pohjalta on parhaiden kulttuurisaavutusten vaihdosta 
tullut ilahduttavan itsestäänselvä asia. Muiden alojen tavoin sy- 
venee puolueidemme yhteistyö myös kulttuuripoliittisissa kysy- 
myksissä. Valtiolliset kulttuurisuhteet kehittyvät hyvin ja lupaa- 
vasti. Erityisesti tervehdimme jo muutamina vuosina pidettyjä Eu- 
roopan sosialististen maiden kulttuuri-, korkeakoulu- ja kansan- 
sivistysministereiden neuvottelukokouksia. Suorat ystävyyssuhteet 
maidemme taide- ja kulttuurilaitosten kesken edistävät olennai- 
sesti yhteistoiminnan jatkuvaa kiinteytymistä. Puolueemme tukee 
kaikkia aloitteita, jotka tähtäävät yhteisiä luomisongelmia selvit- 
tävään keskusteluun taiteilijoiden ja heidän liittojensa kesken. 

Pyrimme syventämään kahden- ja monenkeskistä yhteistyötä 
SNTL:n ja muiden sosialististen maiden kanssa, jolloin pitkäntäh- 
täimen suunnittelu ja keskittäminen saattaisivat johtaa korkeam- 
paan kulttuuripoliittiseen ja taloudelliseen tehokkuuteen. Erityisen 
tärkeänä pidämme pitkäaikaisiin yhteistyösuunnitelmiin pääse- 
mistä elokuvan, television, kustantamojen ja viihdetaiteen alalla. 

Kansalaistemme tarve tutustua huomattavasti paremmin Puolan 
kansantasavallan ja Tshekkoslovakian historiaan ja tuhatvuoti- 
seen kulttuuriin samoin kuin muiden sosialististen veljesmaiden 
historiaan ja kulttuuriin kasvaa nopeasti ja tässä meillä on vielä 

paljon mielenkiintoista tehtävää. Kulttuuri- ja taidelaitosten vä- 
listen suorien suhteiden syventämiseksi ja laajentamiseksi tulisi 
laajassa mitassa käyttää hyväksi kaikkia viisumittoman ja passit- 
toman matkustamisen tarjoamia mahdollisuuksia. 

Sosialististen maiden välinen läheisempi yhteistyö avaa samalla 
uusia mahdollisuuksia kulttuurivaihdon kehittämiselle yhteiskunta- 
järjestelmältään erilaisten valtioiden kanssa. 

Erityistä huomiota kiinnitämme suhteisiin kansallisesta sorrosta 
vapautuneiden Afrikan, Aasian ja Latinalaisen Amerikan val- 
tioiden kanssa. DDR kouluttaa lukuisia ammattitaitoisia kansa- 
laisia ja opiskelijoita näistä valtioista, lähettää niihin asiantunti- 
joita ja edistää keskinäisiä kulttuurisuhteita niiden kanssa. 


Sosialismin ja imperialismin välinen taistelu kulttuurin alalla 


Sosialismin kaikinpuolinen vahvistuminen on pakottanut imperia- 
lismin luopumaan eräistä kestämättömistä asemista ja ottamaan 
vastaan haasteemme rauhanomaisesta rinnakkainelosta, vastak- 
kaisten yhteiskuntajärjestelmien rauhanomaisesta kilpailusta. 

Imperialismi sopeutuu luokkataistelun uusiin vaatimuksiin ja 
kehittää monipuolisia toimintoja muokatakseen uudelleen kom- 
munisminvastaisen taktiikkansa ja strategiansa. Se pyrkii kaikin 
mahdollisin keinoin käyttämään hyväkseen kehittymässä olevia 
uusia kansain- ja valtioidenvälisen yhteistyön avaamia mahdolli- 
suuksia päämääränään sosialististen valtioiden ideologinen mu- 
rentaminen. Tätä päämäärää palvelevat yritykset ulottuvat DDR:n 
ja muiden sosialististen maiden huomattavien kulttuurisaavutus- 
ten ”ahmaisu”-yrityksistä aina niiden karkeaan panetteluun asti. 
Hajoitustyöstä kulttuurin alalla on tullut eräs antikommunismin 
päämuotoja nykyaikana. 

Kulttuurin, kuten muillakin ideologian alueilla on käynnissä 
taistelu vaikutuksesta ihmisten tietoisuuteen. Sosialismin veto- 
voima kasvaa jatkuvasti. Tämä puolestaan johtaa imperialismin 
kaikkien ristiriitojen kärjistymiseen entisestään. Se ei pysty avaa- 
maan ihmisille minkäänlaisia tulevaisuudennäkymiä. Sen yleinen 
kriisi ei kärjisty nykyisin vain politiikassa ja taloudessa. Se on sa- 
malla kaikkien elämänalojen, moraalin ja kulttuurin kriisi. 

Imperialistinen massakulttuuri kuvastaa erityisen havainnolli- 
sesti sitä tosiasiaa, että imperialismi on lahoavaa ja kuolevaa ka- 
pitalismia. Imperialistisen massakulttuurin ihmisvastainen luonne 
on läheisessä yhteydessä siihen antihumanistiseen elämäntapaan, 
jonka kapitalistiset riistosuhteet synnyttävät. Se on tulosta im- 
perialismin vallitsevista poliittisista koulutus- ja kulttuurikäsityk- 
sistä ja monopoliporvariston kansanvastaisten luokkaetujen mu- 
kaisesta kulttuurituotannon alistetusta asemasta julkisissa tie- 
dotusvälineissä. 

Tästä ovat löydettävissä niiden kulttuurivihamielisten piirteiden 
ja ihmiskuvan rappeutumisen varsinaiset sosiaaliset syyt, jotka 
tapaamme imperialistisen massakulttuurin nykyisissä perusten- 
densseissä. Tämän niinsanotun massakulttuurin pääsisältö on vä- 
kivallan ja rikollisuuden ihannoiminen "normaaleina", "'jokapäi- 
väisinä” ja ”elämään kuuluvina” ilmiöinä. Kokonaisuudessaan 
sitä leimaa syvä kansaan kohdistuva halveksunta ja edistysviha- 
mielisyys. Siksi meidän on jatkuvasti käytävä päättäväistä ja 
johdonmukaista taistelua imperialistista massakulttuuria vastaan. 

Varsinkin revisionismi pyrkii erilaisiin reformismin muotoihin 
yhtyneenä hajoittamaan sosialismin sisältäpäin. Revisionistisen 
suunnitelman ydinhän on tunnetusti se, että kiistetään yleiset ja 
kaikissa maissa pätevät sosialismin rakentamisen lainmukaisuu- 
det, kielletään marxilais-leniniläisen puolueen ja työväenluokan 
ideologian johtava asema ja esitetään vastakkaisia väitteitä de- 
mokratiasta ja reaalisesti olemassa olevasta sosialismista. Kult- 
tuurin alalla revisionismi vastustaa marxilais-leniniläisen puo- 
lueen johtavaa asemaa, sosialistisen taiteen ja kirjallisuuden 
puoluekantaisuuden ja kansaansidonnaisuuden periaatetta ja 
niiden rakentavaa merkitystä sosialistisessa yhteiskunnassa. 

Näiden pyrkimysten toivottomuuden osoittaa sellaisten moder- 
nin revisionismin pääedustajien kuin Fischerin ja Garaudyn täy- 
dellinen henkinen ja poliittis-moraalinen konkurssi. Silti meidän 
on oltava jatkuvasti valppaina kaikkien revisionististen käsitysten 
suhteen. 

Saksan liittotasavallan hallitsevat piirit noudattavat DDR:n 
suhteen nationalistista "Saksan kansakunnan yhtenäisyyden” 
linjaa. Olennainen merkitys on porvarillisella teesillä yhtenäisestä 
”kulttuurikansasta"". Koska kukaan ei enää voi kieltää kahden, 


59 


vastakkaisia yhteiskuntajärjestelmiä edustavan valtion olemassa- 
oloa, perustellaan tätä jo kauan sitten vääräksi osoitettua väitettä 
mukamas historiallisesti perusteltuun ja jatkuvasti olemassa ole- 
vaan "saksalaisen kulttuurin yhtenäisyyteen” vedoten. 

Historia osoittaa, ettei luokkien pyrkimyksistä irrallista, yh- 
tenäistä saksalaista kulttuuria ole koskaan ollut olemassa. 1800- 
luvulla saksalainen porvaristo kavalsi porvarilliss-demokraattisen 
vallankumouksen suuret päämäärät Preussin junkkeristolle ja 
niiden myötä myös porvarillis-demokraattisen kulttuurin hengen 
ja aatteet. Siitä lähtien osoittautui vallankumouksellinen työväen- 
luokka enenevässä määrin ainoaksi johtavaksi voimaksi, joka 
puolusti kaikkia Saksan historian demokraattisia ja sosialistisia 
kulttuurisaavutuksia ja -pyrkimyksiä imperialistista kulttuuripoli- 
tiikkaa vastaan. Saksalainen kulttuurihistoria voitaisiin taantu- 
muksellisen, Bismarckin aikana ylhäältä käsin tapahtuneen val- 
takunnan perustamisen jälkeen kirjoittaa vain imperialistisen 
hallinnon vallitsevan kulttuurin ja työväenluokan johtaman anti-im- 
perialistisen ja vallankumouksellisen liikkeen demokraattisen ja 
sosialistisen kulttuurin kiivaan luokkataistelun historiana. ”Kult- 
tuurista” Hitlerin taantumuksellisessa '"suursaksalaisessa” valta- 
kunnassa on paras olla edes puhumatta. Se merkitsi paluuta ta- 
kaisin pimeimpään keskiaikaan, inkvisition aikaan. 

Vuoden 1945 jälkeen miehitysvyöhykkeillä vallineissa olosuh- 
teissa kulttuurin luokkavastakohtaisuudet kärjistyivät. Neuvostolii- 
ton tuella me aloitimme välittömästi antifasistis-demokraattisen 
kulttuurin rakentamisen. Myös länsivyöhykkeillä oli demokraattisia 
voimia, jotka vaikuttivat tähän suuntaan. Mutta demagogisen 
”vapaus ja demokratia”'-tunnuksen varjolla ovat kuitenkin kaikki 
uudesti syntyvän saksalaisen imperialismin aikana perustetut puo- 
lueet harjoittaneet länsivyöhykkeillä ja sittemmin Saksan liitto- 
tasavallassa SPD:n oikeistojohdon mitä aktiivisimmalla tuella 
tässä muodossa vertaansa vailla olevaa kiihotustyötä kaikkia de- 
mokraattisia ja sosialistisia kulttuuripyrkimyksiä vastaan. Johan- 
nes R. Becherin, Bertolt Brechtin, Lion Feuchtwangerin, Arnold 
Zweigin, Heinrich ja Thomas Mannin ja monien muiden maail- 
mankirjallisuuteen kuuluvat suuret saavutukset eivät Länsi-Sak- 
sassa ole voineet muodostua luovan työn lähteeksi. Kahden 
vastakkaisia yhteiskuntajärjestelmiä edustavan valtion syntymisen 

myötä on myös DDR:n ja Saksan liittotasavallan kulttuurien vas- 
takkaisuus kehittynyt lopullisesti. Sosialistinen kulttuuri kehittyy 
DDR:ssä työväenluokan ja sen kanssa liitossa olevien luokkien 
ja kansankerrosten kulttuurina. Niinpä siis tänään on vastakkain 
kaksi kulttuuria, jotka sisältönsä ja luokkaluonteensa perusteella 
on mahdoton sovittaa yhteen. 

Emme silti sivuuta huomiotta merkittävien taiteilijoiden edis- 
tyksellistä, humanistista työtä kapitalistisissa maissa, Saksan lIiit- 
totasavalta mukaanluettuna. Kaikkina aikoina, Ranskan suuressa 
vallankumouksessa, vuosien 1848/49 vallankumouksessa ja taiste- 
lussa fasismia vastaan ovat kirjailijat ja taiteilijat tehneet suu- 
riarvoista työtä kansan edistyksellisten ja vallankumouksellisten 
voimien rinnalla. 

Sosialismin ja imperialismin välisten voimasuhteiden muuttu- 
minen ja imperialisminvastaisen liikkeen kasvu voimistavat myös 
demokraattisia ja sosialistisia elementtejä imperialististen maiden 
kulttuurissa. Kaikilla aloilla nousee voimia, jotka toimintansa vä- 
lityksellä haluavat ilmaista demokraattisen ja humanistisen 
perusnäkemyksensä. 

Meidän on tehtävä tarkka ero imperialismia välittömästi palve- 
levien kapitalistisen kulttuuriteollisuuden tuotteiden ja niiden tai- 
teen pyrkimysten välillä, joissa ilmenevät humanistinen ja demo- 
kraattinen lähtökohta tai vaikka vielä hämäränäkin rauhan, 
jännityksen lieventämisen ja sosiaalisen turvallisuuden ajatus, 
toive ja vaatimus. Meidän on myös tehtävä tarkka ero imperialis- 
min demokratianvastaisiin toimiin liiankin usein tekosyyn antavien 
valevallankumouksellisten, äärivasemmistolaisten, anarkististen 
ja maolaisten käsitysten tietoisten alkuunpanijoiden ja niiden vä- 
lillä, jotka vilpittömin mielin ovat lähentymässä imperialismin- 
vastaisia asemia. 

Proletaarisen internationalismin ja kansainvälisen solidaarisuu- 
den pohjalta haluamme taistelussa rauhan, demokratian ja edis- 
tyksen puolesta tehdä kaiken voitavamme lujittaaksemme suhtei- 
tamme demokraattisesti ajatteleviin ja imperialisminvastaisiin 
voimiin imperialististen maiden kulttuurityöntekijöiden joukossa. 

Tasavaltamme osallistuu noin kahdensadan ei-valtiollisen kan- 
sainvälisen —kulttuuri- ja tiedejärjestön toimintaan. Eräissä 
näistä järjestöistä on DDR:n edustajia valittu vastuullisiin 

johtotehtäviin. Yksistään vuonna 1971 tasavaltamme oli seitse- 
mäntoista näiden järjestöjen pitämän kansainvälisen kon- 
gressin isäntämaana. DDR on solminut valtiotason kulttuuri- 
sopimukset 29 maan kanssa. Tällä hetkellä on sen lisäksi voimassa 
163 valtioiden välistä yksittäisiä kulttuurialoja koskevaa sopi- 
musta, joita toteutetaan menestyksellisesti. Vuonna 1971 tasa- 
vallassamme vieraili yli 530 taiteilijaryhmää ja lähes 2000 solistia 
eri maista, kun taas 78 ryhmää ja yli 1200 solistia DDR:stä esiin- 
tyi yli 40 maassa. 

Viime vuonna saatettiin eri puolilla maailmaa käydä päivittäin 
35:ssä DDR:n kulttuuritilaisuudessa. Yksin tämän vuoden touko- 
kesäkuussa vieraili Berliner Ensemble Pariisissa, Volksbiihne 
Milanossa, Firenzessä, Genovassa ja Torinossa, Koominen oop- 
pera Wienissä ja Saksan valtionooppera Lausannessa, missä 
niillä kaikilla oli suuri menestys. 

DDR on kansainvälisissä yhteyksissä tunnustettu kulttuuriteki jä, 
tämän osoittavat tosiasiat. Ja tämä tukee painokasta vaatimus- 
tamme päästä UNESCOn kaltaisten YK:n humanitääristen ja 
kulttuurijärjestöjen tasa-arvoiseksi jäseneksi, minkä ennen kaik- 
kea Saksan liittotasavallan imperialististen poliitikkojen vehkeilyt 
ovat tähän mennessä tehneet tyhjäksi. 

Yhdessä SNTL:n ja muiden sosialististen maiden kanssa tu- 
lemme myös tulevaisuudessa kaikin keinoin lisäämään sosialisti- 
sen kulttuurin ja taiteen voimaa. Tämä tulee tapahtumaan anka- 
ran ideologisen luokkataistelun puitteissa. Laajentunut yhteistyö 
kansainvälisissä elimissä ja järjestöissä sekä valtioiden välisiin 
sopimuksiin perustuva suhteiden kehittyminen johtavat siihen, 
että sosialistisen ja kapitalistisen maailman kulttuurisaavutukset 
joutuvat keskenään vastatusten. Taistelusta imperialistisa kulttuu- 
ria vastaan tulee siten entistä ankarampi ja vaikeampi. 


IV Johtoportaan kasvanut vastuu sosialistisen kulttuurin 
ja taiteen kehityksestä 


Hyvät toverit! 

Puolueemme näkee kulttuurikehityksen aina "osana yleistä prole- 
tariaatin asiaa” (Lenin) ja pyrkii jatkuvasti yhdistämään talouden, 
politiikan, ideologian ja kulttuurin yhtenäiseksi yhteiskunnallisen 
edistyksen prosessiksi. Ne kokemukset, joita veljespuolueemme — 
etenkin NKP — ja itse olemme saaneet sosialistisen vallanku- 
mouksen toteuttamisessa ideologian ja kulttuurin alueella, osoit- 
tavat, että myöskään kulttuurin alueella ei mitään perustavanlaa- 
tuista ongelmaa voida ratkaista voimistamatta työväenluokan ja 
sen marxilais-leniniläisen puolueen johtavaa asemaa. 

Puolueemme määrätietoinen toiminta takaa sopusointuisen 
kehityksen sosialistisen yhteiskuntamme kaikilla elämänalueilla. 
Tästä selittyvät samalla ne työtavalle asetettavat korkeat vaatimuk- 
set, jotka meidän on entistä paremmin täytettävä. Asiallisuuden 
ja asiantuntemuksen, ymmärtäväisen suhtautumisen taiteilijoihin 
ja taiteisiin sekä kaikkien lahjakkaiden ihmisten huolellisen tuke- 
misen tulee olla ominaista puolueen, valtion ja yhteiskunnallisten 
järjestöjen kaikkien johtavien elinten työskentelylle. Tässä 
suhtautumistavassa yhtyköön luja periaatteellisuus hienotuntei- 
suuteen niitä moninaisia ja monimutkaisia taiteen ja kulttuurin 
prosesseja kohtaan, jotka ovat kulttuurin ja taiteen kukoistami- 
selle hedelmällisen ilmapiirin takeena. 

Tärkeimmät kulttuurin ja taiteen johtamismenetelmät ovat, ja 
tulevat aina olemaan, kollektiivinen työskentely, mielipiteenvaihto, 
yhteiseen näkökantaan pyrkiminen, kärsivällinen vakuuttaminen 
ja jatkuva ideologisten kysymysten selvitteleminen. Uusien ongel- 
mien ymmärtäväinen ja lujan periaatteellinen selvittäminen, kär- 
sivällinen neuvominen ja vakuuttaminen, siis ideologinen työ, on 
luonteenomaista kulttuurialalla, jonka prosessien johtamisella ei 
ole mitään tekemistä byrokraattisen autoritäärisyyden tai sielut- 
toman hallitsemisen kanssa. 

Kulttuuripolitiikkamme menestyksellinen toteuttaminen tulee 
viimekädessä riippumaan siitä, kuinka puoluejärjestömme rat- 
kaisevat tehtävänsä taiteilijaliitoissa, kulttuuri- ja taidelaitoksissa, 
teollisuus- ja maatalousyrityksissä, tieteellisissä ja kansansivistys- 

laitoksissa, valtiollisissa elimissä ja asuinalueilla. Olisi toivotta- 
vaa, että kaikkialla ymmärrettäisiin ja toteutettaisiin se perusaja- 
tus, että kulttuuri ja taide ovat välttämätön osa elämäämme ja 
siksi myös kiinteä osa kaikkea johtamistoimintaa. 

Useimpien piirikuntien ja monien piirien johto on VIII puolue- 
kokouksen jälkeen ottanut jo säännöllisesti kantaa henkisen ja 
kulttuurielämän kehitykseen ja käy määrätietoisempaa keskuste- 
lua taiteilijoiden kanssa. Dresdenin piirikuntajohdon sihteeristö 
otti oppia NKP:n Leningradin piirikomitean kokemuksista ja 
päätti toimenpiteistä ideologisen työn parantamiseksi tutustut- 
taakseen taiteilijat yhteiskunnallisen elämän tärkeisiin ongelmiin. 
Piirikuntajohdon 1. sihteeri ja muut sihteerit keskustelevat sään- 
nöllisesti yhteiskunnallisen kehityksen ongelmista taiteilijoiden 
kanssa. Useat sadat kulttuurityöntekijät, taiteilijat ja teollisuuden 
ja maatalouden työtätekevät osallistuvat parhaillaan välittömästi 
lähivuosien kulttuurikehitystä koskevan suunnitelman muovaami- 
seen. Tällainen työskentelytapa antaa herätteitä piirien puolue- 
johdolle ja perusjärjestöille, valtiolliselle johdolle, joukkojärjes- 
töille, taiteilijaliitoille sekä kulttuuri- ja taidelaitoksille. 

Piirikuntien ja piirien johdon tulisi ohjaavan toimintansa puit- 
teissa ja puolueaktiivien neuvottelukokousten, seminaarien ja 
ajatustenvaihdon avulla auttaa puolueorganisaatioiden johtoa 
täyttämään vastuuntuntoisesti ja luovalla tavalla puolueen pää- 
tösten mukaiset, kaikkien työtätekevien kulttuurielämää ja taiteen 
edistämistä koskevat tehtävät. Tämä tulee onnistumaan parem- 
min, kun edelleen syvennämme kaikkien puolueemme jäsenten 
kulttuurin ja taiteen elintärkeän aseman ja niiden erityisomi- 
naisuuksien ymmärtämystä. Tervehdimme tyydytyksellä sitä, että 
monet puolueemme jäsenet hakeutuvat herätteitä antavien taide- 
elämysten pariin. Meidän tulisi tutkia sitä, miten voisimme välit- 
tää kultuuri- ja taidetietoutta järjestelmällisemmin ja laajem- 
massa mitassa puolueopintovuoden aikana ja puoluekouluissa. 
Teoreettisten "Einheit" ja ”Neue Weg”-aikakauslehtiemme tulisi 
tehdä propagandaa puoluejärjestöjen myönteisten kokemusten ja 
kulttuuritoiminnan puolesta. 

Työtätekevien elinehtojen parantaminen kulttuurin alalla kuu- 
luu kaikille ministerineuvoston, eri ministeriöiden ja laitosten eli- 
mille. Jokaisen johtajan, jolle sosialistinen valtiomme on antanut 

vastuun kannettavaksi, on myös huolehdittava työtätekevien hen- 
kisen ja kulttuurielämän mahdollisuuksien jatkuvasta parantami- 
sesta. 

Kulttuuriministeriöllä on ministerineuvoston alaisena elimenä 
suurin vastuu kulttuurimme kehityksestä. Sen on parannettava 
toimintaansa huomattavasti. On tarpeen siirtyä laajemmassa mi- 
tassa pitkäntähtäimen suunnitteluun, pitempiä ajanjaksoja koske- 
vien ohjelmien tekemiseen. Tällainen laaja-alainen työskentely 
on välttämätöntä, jotta voitaisiin antaa taiteilijoille ja kulttuuri- 
työntekijöille uusia virikkeitä heidän työtään varten, varmistaa 
aineellisten ja teknisten edellytysten jatkuva kehittyminen ja tule- 
vaa kulttuurilaitosten verkostoa koskevat päätökset. Tässä pitkän- 
tähtäimen suunnittelussa ja johtamisessa on tieteellinen perusta 
entistä tarpeellisempi. 

Eräs tärkeimmistä mahdollisuuksista on voimien jatkuva keskit- 
täminen. Ydessä Kansallisen rintaman, FDGB:n, FDJ:n, DSF:n, 
Kulttuuriliiton, URANIAn ja muiden yhteiskunnallisten järjestöjen 
kanssa tulisi vuosittain tehdä alustavat suunnitelmat, joista sitten 
kulttuuriministeriön kulttuurineuvoston tulee neuvotella ja päät- 
t8ä, kuitenkin vähentämättä kulttuurielämän johtavien henkilöiden 
omaa vastuuta. 

Kulttuuriministeriön on entistä voimakkaammin esiinnyttävä 
aloitteentekijänä — monipuolisten — kulttuuritoimintojen — johdon 
yhteistoiminnassa. Tämä koskee yhteistyötä kansansivistysministe- 
riön, korkeakoulu- ja ammattiopistolaitosministeriön samoin kuin 
rakennusteollisuus-, kauppa-, maatalous- ja elintarviketalouden 
tai muiden alojen ministeriöiden kanssa. Erityisen tärkeää on voi- 
mistaa yhteistyötä DDR:n radion ja television valtiollisten komi- 
teoiden kanssa. 

Tärkein tehtävä on ja tulee aina olemaan yhteistyö taiteilijoi- 
den kanssa. Jokaisen kulttuurialan johtajan tulisi pitää ensimmäi- 
senä velvollisuutenaan luottamuksellisten suhteiden hoitamista 
taiteilijoihin. Erityisesti kirjallisuuden kehittyminen edellyttää kus- 
tontamojen ja kirjailijoiden välisen luottamussuhteen syventämistä 
yhteisen luovan ponnistelun ilmapiirissä, josta kirjailijat saavat 
uusia virikkeitä työlleen ja jossa kustantamotoiminta kehittyy. 
Kustantamot ovat vastuussa sosialististen lähtökohtien voimistu- 
misesta kirjallisuudessamme, jotta kirjallisuus täyttäisi yhteiskun- 

nallisen tehtävänsä ja jotta lahjakkaat yksilöt kehittyisivät menes- 
tyksellisesti. Tämän olennaisena edellytyksenä on kustannusvir- 
kailijoiden, varsinkin lehtoreiden, maailmankatsomuksellinen, 
poliittinen ja ammatillinen pätevyys. Edullisen mahdollisuuden 
jatkuvaan yhteistoimintaan taiteilijoiden kanssa tarjoavat kult- 
tuuriministeriön neuvottelukunnat. Valitettavasti monet niistä vain 
eivät toimi yhtä tehokkaasti kuin kirjasto- tai elokuvaneuvottelu- 
kunta. Neuvottelukuntien saamien kokemusten perusteella tulisi 
organisoituun yhteistyöhön kulttuurityöntekijöiden, heidän liit- 
tojensa, taiteen amattiliiton, Taideakatemian ja Kulttuuriliiton 
kanssa päästä nimenomaan ratkaisuja valmisteltaessa ja toteu- 
tettaessa. 

Kaikilta kulttuurialalla toimivilta voimilta, järjestöiltä ja laitok- 
silta vaaditaan enemmän kuin koskaan ennen pitempiaikaiseen 
suunnitteluun ja eri alojen keskinäiseen tasapainoitukseen perus- 
tuvaa yhteistoimintaa. Tästä ovat vastuussa erityisesti paikalliset 
kansanedustustot ja niiden elimet. 

Tähän kulttuurialan yhteistyön kehittymiseen liittyy henkinen 
selkenemisprosessi. Tähän asti ovat monet piirien, kaupunkien ja 
kuntien kulttuurilaitosten johtajat lähteneet kulttuuritarpeita tyy- 
dyttävässä toiminnassaan ja sen suunnittelussa etupäässä oman 
talon näkökulmasta. Nyt on katse ulotettava kaupungin ja piirin 
koko alueelle ja koordinoitava kaikkien laitosten voimat ja varat. 
Esimerkit osoittavat, että seurauksena on monipuolisempi tar- 
jonta kulttuurin alalla. Näin vältytään päällekkäiseltä toiminnalta 
ja yhdessä voidaan löytää uusia reservejä, usein myös uusia 
tiloja uusia kulttuuritoimintoja varten. Esimerkiksi Potsdamissa 
pyritään kulttuuritarpeet tyydyttämään paremmin kaikkien kulttuu- 
ritalojen suunnitelmallisen yhteistyön avulla. Schwerinissä on 
alueen kulttuurilaitosten asteettaisen yhteistyön avulla onnistuttu 
keskittämään voimat ja rahavarat niin, että monipuolista ja 
eriytynyttä kulttuuriohjelmaa on tarjolla myös asuntoalueilla. Ge- 
rassa kaikilla kulttuurilaitoksilla on yhteinen ennakko-ohjelma ja 
Görlitzin kaupungissa koko vuotta 1972 koskeva kulttuuriohjelma. 
Sen tarkoituksena on antaa kaupunki- ja maaseutupiirien prikaa- 
teille ja kollektiiveille, Kansallisen rintaman asuinpiireille, ta- 
loyhteisöille ja kyläkerhoille virikkeitä niiden omaa kulttuuri-, 
taide- ja urheilutoimintaa varten. 

Kulttuuriliitolla on sosialistisena kulttuurijärjestönä suuri vas- 
tuu siitä, että elämä sosialismissa käy entistä paremmaksi ja 
tarjoaa entistä enemmän kulttuuria ja varsinkin siitä, että työ- 
väenluokan liitto sivistyneistön kanssa jatkuvasti lujittuu. 

Kulttuuriliiton yhteiskunnallisen aseman, kokoomuksen ja toi- 
minnan on entistä enemmän vastattava sen luonnetta kaikkien 
kulttuurin alalla työskentelevien joukkojärjestönä, joka yhdessä 
valtiollisten elinten kanssa on tärkeä vaikuttaja kulttuurielämäs- 
sämme. 

Taideakatemian, taiteilijaliittojen ja taiteen ammattiliiton teh- 
tävänä on kehittää jäsentensä aloitteiden pohjalta monipuolista 
henkistä elämää. Tervehdimme erityisesti kaikkia pyrkimyksiä 
jäsenistön ideologis-teoreettisen tason nostamiseen, mihin kuuluu 
myös välienselvittely revisionismin ja kaikkien imperialistisen ideo- 
logian juonien suuntaan. Tärkeä osa niiden toimintaa on taitei- 
lijoiden ja työväenluokan ja muiden työtätekevien keskinäisen 
kanssakäymisen ja läheisten suhteiden edistäminen. 

Avoimen, asiallisen ja toverillisen mielipiteenvaihdon, taiteen 
kehitystendensseistä tai yksittäisistä teoksista käytävän keskuste- 
lun ja niitä koskevien näkökantojen selvittelyn sekä jäsenten tai- 
teellisen ja yhteiskunnallisen aktiivisuuden tulisi entistä enemmän 
vaikuttaa liittojen toimintaan. 

Eräs Taideakatemian ja taiteilijaliittojen tärkeita tehtäviä on 
lahjakkaiden yksilöiden tukeminen, vaikuttaminen koulutuskysy- 
myksiin ja taiteen jälkikasvun kehittäminen ja ohjaaminen työhön. 
Kaikkien liittojen jäsenet ja johto voisivat luovan yhteistyön avulla 
koordinoida pyrkimyksiään nykyistä enemmän. Edellytämme, että 
Taideakatemia ja taiteilijaliittojen johto otetaan järjestelmällisesti 
ja hyvissä ajoin mukaan tärkeiden päätösten tekoon. Valtiollisen 
johdon, samoin kuin kustantamojen, teattereiden, filmistudioiden, 
museoiden, radion ja television päätökset saavat näin enemmän 
kantavuutta ja niiden valtiollinen vastuu kasvaa. Suurempaa huo- 
miota on kiinnitettävä liittojen puoluetyöhön, taiteilijoiden puo- 
lueorganisaatioiden työn tason nostamiseen. Niiden aktiivista 
johtavaa asemaa liitoissa on lujitettava edelleen. 

Olemme aina kiinnittäneet erityistä huomiota kirjailijoiden ja 
taiteilijoiden työ- ja elinehtojen jatkuvaan parantamiseen, heidän 
ammatillisten mahdollisuuksiensa kehittämiseen ja näin tulee 

vielä suuremmassa mitassa olemaan myös tulevaisuudessa. Ti- 
laajien sekä tehokkaan ja asiantuntevan taidekaupan ja -välityk- 
sen merkitys sosialistisen taiteemme levittämisessä on suuri. Kaik- 
kien valtiollisten elinten periaatteena on oltava taiteellisen työn 
aineellisten ja sosiaalisten edellytysten ja ehtojen parantaminen 
läheisessä yhteistyössä liittojen kanssa. Tämä koskee myös työ- 
huone- ja asunto-ongelmien ratkaisemista, taiteilijoiden lasten 
ottamista lastentarhoihin ja lomapaikkojen järjestämistä. Näin 
voitaisiin taiteilijoiden työtä tuntuvasti keventää. 

Vastustamme jyrkästi kaikkea kulttuurielämän mahdollisuuksien 
rajoittamista ja käsityksemme on, että kulttuurilaitosten ja kulttuu- 
rille osoitettujen varojen käyttäminen muihn tarkoituksiin loukkaa 
päätehtävämme henkeä. 

Nykyisenkään viisivuotissuunnitelman puitteissa ei käy vielä 
mahdolliseksi parantaa kulttuuri- ja taidekehityksen tarvitsemaa 
aineellista ja teknistä perustaa läpikotaisin. 

Mutta mitä voidaan tehdä ja mitä pitää tehdä? 

1. Vastuussa olevien valtiollisten elinten tulisi tieteelliseltä 
pohjalta saada aikaan pitkäntähtäimen suunnitelma kulttuuri- 
elämämme aineellis-teknisen perustan kehittämiseksi ja siinä 
tulisi varmistaa kulttuurilaitosten säilyttäminen, entisöiminen ja 
asteettainen laajentaminen. Tämän ohjelman pitäisi taata erityi- 
sesti uusien työläiskeskuksien kulttuurikehitys. 

2. Suunniteltujen investointien on tapahduttava sellaisinaan ja 
määrättyyn aikaan ja materiaalista on saatava varmuus. Siirtoja 
kulttuurin tappioksi ei saa esiintyä. 

3. Uudisalueille ja työläiskortteleihin on luotava mahdollisuu- 
det seuraelämää ja yhteistä kulttuuritoimintaa varten, esim. ker- 
hohuoneita, kirjastoja jne. Tällaiset laitokset tulee sisällyttää 
kokonaisvaltaisen asuntotuotannon normistoon. Tällöin on otet- 
tava huomioon monikäyttömahdollisuus ja järkiperäinen konstruk- 
tio myös muita yhteiskunnallisia laitoksia ajatellen. 

Työtätekevien kulttuuritarpeet voidaan tyydyttää paremmin, 
kun kaupunkien ja kuntien kulttuuri-, kansansivistys-, urheilu- ja 
ajanvietteestä vastaavat laitokset toimivat yhdessä. 

4. Kunnostamissuunnitelmat on ehdottomasti toteutettava. 
Uusien sulkemisten ja supistusten estämiseksi tarvitaan noin 
2—2,5 prosenttia perusvarannoista. Paikallisten valtiollisten elin- 

ten tulisi sijoittaa varat keskitetysti, jotta saavutettaisiin näkyviä 
tuloksia erityisen tärkeissä kohteissa, esim. nuorisokerhojen, kult- 
tuuritalojen, kirjastojen tai elokuvateattereiden varustetason nos- 
tamiseen. 

Kulttuuriministeriön tulisi erityistoimenpitein kiinnittää huomiota 
kulttuurihistoriallisesti merkittävien rakennusten hoitamiseen ja 
säilyttämiseen. 

5. Kilpailu ”Kauniimaksi kaupunkimme ja kuntamme — tule 
mukaan!" on suunnattava enemmän monipuolisen kulttuuri- 
elämän mahdollisuuksien säilyttämiseen, parantamiseen ja laajen- 
tamiseen. Kulttuuri- ja taidelaitoksissa voidaan kollektiivien yhteis- 
työllä saavuttaa monia tuntuvia parannuksia työ- ja elinehtoihin. 

Kansantulosta kulttuurin käyttöön osoitettujen varojen ja mate- 
riaalin käytön on oltava säästäväistä ja tehokasta kaikkialla. 

Ratkaiseva tehokkuuden mittari tällä alueella on epäilemättä 
kulttuuripoliittinen ja kasvatuksellinen vaikutus. Tästä on valtiol- 
listen elinten johdon ja suunnittelutyön lähdettävä. Kulttuuri- ja 
taidepyrkimysten arvo määräytyy ensisijassa sen mukaan rikastut- 
tavatko vaikuttavat ja vaativat taideteokset, monipuolinen kulttuu- 
ritoiminta, virkistäytyminen ja rentoutuminen elämäämme ja teke- 
vätkö ne sen entistä miellyttävämmäksi. Tämän vaatimuksen tulisi 
olla kaikkien alojen, kaikkien valtiollisten johtajien ja kaikkien 
elokuvateattereiden, kerhojen ja kulttuuritalojen kaikkien työnte- 
kijöiden ohjenuorana. Kaikkien tätä tehtävää tukevien päätösten 
ja sääntöjen noudattamista on jatkuvasti tarkkailtava. 

Tuhannet ihmiset suorittavat uhrautuvaa ja korkean valtiol- 
lisen tunnustuksen ansaitsevaa monipuolista työtä kulttuurimme 
kehittämiseksi. Kulttuuritoimihenkilöillä on erityisen suuri vastuu 
henkisen ja kulttuurielämän johtamisesta ja kirjallisuuden ja tai- 
teen kehittämisestä. Haluamme esittää sydämelliset kiitoksemme 
kaikille niille kansalaisille, jotka toimivat väsymättömästi ja epäit- 
sekkäästi kerhoneuvostoissa ja kyläkerhoissa, komissioissa ja neu- 
vostoissa, kulttuuriasiamiehinä ja muissa luottamustoimisissa eli- 
missa ja antavat siten panoksensa taide- ja kulttuurielämämme 
edistämiseksi. Tiedämme, että he tekevät suuriarvoista ja merkit- 
tävää työtä. 

Samanaikaisesti on tarpeen asettaa suuremmat tieteellisyyden, 
tarkkuuden ja asiantuntemuksen vaatimukset kulttuurin ja taiteen 

johtamiselle. Johtoportaan kaadereiden tason kohottamiseksi on 
ryhdyttävä toimenpiteisiin. Vaihtuvuus on toisiin aloihin nähden 
suuri, Jälkipolven järjestelmälliseen kouluttamiseen kiinnitetään 
vielä liian vähän huomiota. Kulttuuritoimitsijoiden jatkokoulutus- 
mahdollisuuksia on lisättävä. 

Erityisen tärkeää on se, että piirien johto ja puolueorganisaatiot 
kiinnittävät huomiota niiden kaaderien valintaan, joille uskotaan 
kulttuuritehtäviä. Ratkaisematta on jo kuitenkin pitemmän aikaa 
ollut puolueessa ja tärkeillä johtopaikoilla toimivien tovereiden 
valmentaminen kulttuuritehtäviin. Heitä ei voida kouluttaa yksino- 
maan puoluekorkeakoulussa tai yhteiskuntatieteiden instituutissa. 
Monen nykyisin johtavan kulttuuritoimitsijan tie on johtanut 
Erfurtissa sijainneen KK:n erikoiskoulun kautta. Mutta tämä 
koulu suljettiin jo yli kaksitoista vuotta sitten, eikä sen tilalle ole 
saatu toista saman arvoista. Tällä seikalla on ollut epäedullinen 
vaikutus, minkä vuoksi ehdotammekin tällaisen erikoiskoulun 
perustamista uudelleen ja sopivasti mitoitettuna. 

Mutta kysymys ei ole yksinomaan niistä tovereista, jotka ovat 
välittömästi tekemisissä kulttuurityön kanssa. Se tosiasia, että 
kulttuuritehtäviä voidaan nykyisin kasvavassa määrin ratkaista 
kaikilla aloilla, herättää kysymyksen, kuinka voimme välittää kai- 
kille johtajille välttämättömän vähimmäismäärän alan tietoutta 
ja kokemuksia. Meidän on siksi tutkittava mahdollisuuksia saada 
kulttuurin peruskysymysten opetus kiinteäksi osaksi eri koulutus- 
laitosten, korkeakoulujen, ammattiopistojen ja kaikkien yhteiskun- 
nallisten alojen korkeammasta opetuksesta vastaavien laitosten 
opintosuunnitelmaa. 

Monilla työtätekevillä on voimaks tarve tutustua iltakursseilla 
järjestelmällisesti taide- ja kulttuuritietouteen. Monissa yrityk- 
sissä, kaupungeissa ja kylissä tarvittaisiin pikaisesti koulutettuja 
ohjaajia kansantaidepiireihin. Tehokas ratkaisu olisi se, että 
useammat piirikunnat kouluttaisivat yhdessä tällaisia kansantai- 
teen ohjaajia jossain koulussa. 

Kulttuuri- ja kansansivistysministeriön tulisi yhdessä luoda 
edellytykset entistä laajemmalle taide- ja kulttuuritietouden välit- 
tämiselle asiasta kiinnostuneille työtätekeville kansankorkeakou- 
luissa. Olemassa olevien jatkokoulutuslaitosten, yritys- ja kyläaka- 
temioiden tulisi ottaa enemmän kulttuurikysymyksiä opetusohjel- 

maansa tai järjestää tarpeen mukaan erikoiskursseja. URANIAssa 
voitaisiin pitää huomattavasti enemmän kulttuuripolitiikkaa, tai- 
detta ja kirjallisuutta käsitteleviä esitelmiä. 

DEFAn lyhytfilmistudion tulisi valmistaa opetusfilmejä tällaisiin 
tarkoituksiin ja tehdä propagandaa kulttuuriprosessin johta- 
misessa saatujen hyvien kokemusten puolesta. Samansuuntaisesti 
voisivat myös eri päivä- ja aikakauslehdet vielä lisätä toimin- 
taansa. Naisten ”Fiir Dich”-aikakauslehdessä on ollut mielenkiin- 
toisia puheenvuoroja. Ennen muita olisi ”Sonntagia” muokattava 
uudelleen niin, että tästä kulttuuripoliittisesta lehdestä tulisi kor- 
vaamaton neuvonantaja johtajille, taiteilijoille ja työtätekeville. 

Monipuoliset ponnistelut kaaderien kouluttamiseksi ja jatko- 
kouluttamiseksi edellyttävät parempaa koordinointia. Koulutuk- 
sen eri asteiden, piirien kulttuuritoimitsijoiden peruskoulutuksen, 
piirikuntien  kulttuuriakatemioiden, ammattiopistotasoisen kou- 
lutuksen MeiBen-Siebeneichenissa, keskusoppijaksojen ja Ber- 
liinin yliopistossa tapahtuvan korkeakouluopiskelun keskeiset 
suhteet on määriteltävä ja sovitettava toisiinsa paremmin. Joh- 
tavien kulttuurikaaderien ja taiteilijoiden jatkokoulutusta on myös 
laajennettava siten, että jo olemassa olevissa laitoksissa, varsin- 
kin taidekorkeakouluissa, annetaan ammattiopetusta erikoiskurs- 
seilla tai kauko-opiskelun välityksellä. 


Hyvät toverit! 

Kaikkien kulttuurielämän ja taiteellisen luovan työn kehittämiseen 
tähtäävien ponnistelujemme päämääränä on palvella ihmisen 
parasta, työväenluokan ja koko työtätekevän kansan etuja. Kult- 
tuuripolitiikkamme tähtää ihmisten henkiseen rikastuttamiseen, 
jokapäiväisen elämän tekemiseen entistä miellyttävämmäksi ja 
mielekkäämmäksi jokaisen kansalaisen kohdalla. Kun toimimme 
näiden periaatteiden mukaisesti, on kulttuuri todellakin ”elä- 
mämme toinen syke”, kuten Hans Marchwitza sanoi. 

